بۆچی كاكە حەمە ڕیشی هێشتۆتەوە؟ – تۆڕی میدیایی خەڵک\nبۆچی كاكە حەمە ڕیشی هێشتۆتەوە؟\nپۆلیسی هەولێر گرووپێكی ماتۆرسواری دەستگیركرد\nبۆ خۆپارێزی لە ڤایرۆسی كۆرۆنایە\nبەڕێوەبەرایەتی چاودێری و گەشپێدانی كۆمەڵایەتی هەولێر داوایەك لە توێژەران دەكات\nئەرسەلان بایز: ڕۆژێك شەهیدەكان بە كفنی سوورەوە دەگەڕێنەوە و دەڵێن پەشیمانین\nبەڕێوەبەری تەندروستی سلێمانی: هەفتەی داهاتوو هەفتەیەکی هەستیارە بۆ خۆپارێزی\n“پارەی ئەم مانگە هاتووە و ڕۆژی 1شەممە لەژێر دەستی هەرێم دەبێت”\nعیراق.. هەشتەم حاڵەتی تووشبون بە ڤایرۆسی كۆرۆنا تۆماركرا\n“سەرۆك كۆمار، دەتوانێت كەسێكی دیكە بۆ سەرۆك وەزیرانی عیراق كاندید بكات”\nپێدانی پاسپۆرت و كارتی نیشتمانی بە هاووڵاتیان ڕادەگیرێت\nلیژنەی فەتوا لەبارەی ئەنجامدانی نوێژی هەینی بڕیاریدا\nپۆمپۆ: بۆ ڕووبەڕووبوونەوەی كۆرۆنا هاوكاری خۆمان بۆ ئێران پێشنیازكردووە\nڤایرۆسەكە، 5 تریلیۆن دۆلار زیانی لەبازاڕەكانی جیهان داوە\nوەزیری تەندروستی ئێران: كاریگەری گەورە و سەرەكی ڤایرۆسی كۆرۆنا لەهەفتەی داهاتوودا دەردەكەوێت\nبەڤیدیۆ؛ شارەزایەكی بایۆلۆجی: كۆرۆنا دروستكراوی ئەمریكایە\nبەوێنە؛ سەرۆكی وڵاتێك خرایە ناو كەرەنتینەی چاودێری كۆرۆنا\n“كێشە بۆ مووچەی فەرمانبەرانی هەرێم دروست بووە”\nچەند گەڕەكێكی سلێمانی بێ كارەبا دەبن\nلە عیراق پێدانی چەند پێشینەیەك بە فەرمانبەران دەستی پێكرد\nكولەبارینێكی سەرسوڕهێنەر رووی لە ئەفریكا و بەشێك لە ئاسیا كردووە\nوردەکاری گۆڕانکارییەکانی نێو یەکێتی نیشتمانیی كوردستان لە کۆنگرەی چوارەمدا\nحكومەتی هەرێم ڕێكاری یاسایی دەگرێتەبەر\nهاووڵاتیان ڕوو لەكڕینی دەمامك دەكەن و نرخەكەی گران دەبێت\nهۆكاریی نەگەڕانەوەی ئاوارەكان لە هەرێمەوە بۆ ناوچەكانیان ئاشكرا دەكرێت\nئایا ڤایرۆسی كۆرۆنا، له پله‌ی گه‌رمی به‌رز-دا، كاریگه‌ری نامێنێت؟\nڤایرۆسی كۆرۆنا چی له ئێران ده‌كات؟! كه‌سێك له سنه، به‌گومانی تووشبوون گه‌یه‌ندراوه‌ته نه‌خۆشخانه\n(خەڵك) زانیاری وورد لەسەر خانەنشینبوونی فەرمانبەران و مامۆستایان ئاشكرا دەكات\nفەرهەنگێكی ٨ زمانی دابەزێنە کە گرنگترین زمانە جیهانییەکانی تێدایە بە ملیۆن وشە!\nوردترین و زۆرترین تایبەتمەندییەکانی پڕۆسێسەرە نوێکەی سامسۆنگ بزانە بۆ مۆبایلەکان\nهۆنەر مۆبایلێکی نوێی ڕاگەیاند بە ناوی View30 Pro و ڕامی ٨ گێگابایتە\nگووگڵ تڕانسلەیت لە ئێستادا پشتگیری ٥ زمانی نوێ دەکات\n19 بەرنامە و 28 یاری بۆ ماوەیەکی کاتی بوونەتە خۆڕایی(ئەندرۆید)\nسبەینێ هەورە تریشقە و باران بارین دەستپێدەكاتەوە\nبڕی باران بارینی 24 كاتژمێری ڕابردوو بڵاوكرایەوە\nكەشناسی هەرێم ئاگادارییەكی بڵاوكردەوە\n2020/01/25 - 8:38 PM\nكاكە حەمە كەسایەتییەكی سیاسی و پێشمەرگەی كۆنی كوردە، بەردەوام لەچالاكییە جۆراوجۆرەكاندا جامانەیەكی توند لەسەری دەئاڵێنێت و جلێكی كوردی نیلی دەپۆشێت و سەرو سیماشی دیارە، كە جوان ڕیشی تاشیوە، بەڵام ئەمڕۆ لەچالاكییەكی هونەریدا بەڕیشێكی كەمێك درێژەوە بینرا، ئەمەش بووە جێ سەرنج و باسی ڕۆژنامەنووسان.\nلەپاش گفتوگۆیەكی چڕی ڕۆژنامەوانی چەند ڕۆژنامەنووسێكی سلێمانی لەگەڵ كاكە حەمە لەبارەی كۆبوونەوەی شاندی كورد لەگەڵ سەرۆكی ئەمریكا. لەوەڵامی پرسیارێكی (خەڵك)دا ناوبراو باسی لەنهێنی هێشتنەوەی ڕیشی خۆی كرد، كە ماوەیەكی درێژە بەو جۆرە نەبینراوە.\nكاكە حەمە بەپێكەنینەوە وتی، “شتێكی ئاساییە، كە ڕیشم هێشتۆتەوە، تەنها حەزم كردووە ڕیش بهێڵمەوە، بەڵام ڕەنگە ڕیشی ئێوەی گەنج جوانتربێت لە ڕیشی من، ڕیشی من سپی بووە و تەمەنم هەیە، بەڵام ئێوە لێتان جوانترە”.\nئەوەشی باسكرد، هیچ هۆكارێكی پرسە یان ناخۆشی و خەم لەپشت ئەم ڕیش هێشتنەوەیەوە نییە.\nناوبراو باسی لەبیرەوەرییەكانی و سەردەمی گەنجێتی خۆی كرد، كە ئەو كاتەی گەنج بووە و لە شاخ پێشمەرگە بووە، زۆر درەنگ ڕیشی ئەتاشی.\nهەروەك ناوبراو وتی، ” لەبیرەوەرییەكانمدا نووسیومەتەوە، كە ئەو كاتەی لەشاخ پێشمەرگە بووم، دوو ساڵ جارێك ڕیشم ئەتاشی، بۆیە زۆرینەی جار بە ڕیشێكی پڕ و درێژ و ڕەشەوە دەبینرام”.\nمحەمەد حاجی مەحمود، لەگەڵ ئەوەی پێشمەرگەیەكی دێرین و سەركردەیەكی كوردە، كەسایەتییەكی سیاسی و كۆمەڵایەتیشی هەیە و سكرتێری گشتی حزبی سۆسیالیست دیموكراتی كوردستانە، كە زۆرجار لەچالاكییە جۆراوجۆرەكاندا بەجلوبەرگێكی كوردییەوە دەبینرێت و جوان سەرو ڕیشی چاك دەكات و جامانەیەكی توند لەسەری دەئاڵێنێت.\nمحەمەدى حاجی مەحمود\nخولی ئەفسەرانی پێشمەرگە بۆ دەرچووانی زانكۆ و پەیمانگا و ئامادەیی دەكرێتەوە\nنەشتەرگەريیەكی “تایبەت و گرنگ” لە سلێمانی ئەنجام درا\nمحەمەد حاجی مەحمود: بینینی ترەمپ پشكی شێری بەر كورد كەوت\nبارزانی لەگەڵ عەلاوی و كاكە حەمە كۆبووەوە\n2020/02/28 - 11:17 PM\nبەڕێوەبەرایەتی پۆلیسی هەولێر ڕایدەگەیەنێت، دوابەدوای ڕەخنەگرتنی خەڵك لە گرووپێك كە بەماتۆر سكیل لەسەر ڕێگای شارەدێی كەسنەزان بە نمایشكردن و كێبڕكێ و تیژڕۆیی، خەڵكی ناوچەكەیان بێزار كردبوو دەستگیركران.\nبەڕێوەبەرایەتی پۆلیسی هەولێر ئاشكرای دەكات، گرووپێك پێكهاتبوون لە (14) ماتۆڕسكیل كە هیچ كام لە شۆفێرەكانی خاوەنی موڵەت و ساڵیانەی ماتۆڕسكیل نەبوون، لەڕێگای نێوان شەقامی (۱۲۰)مەتری و فلۆریاستی شەوانە بە نمایشكردن و كێبڕكێ و تیژڕۆیی، خەڵكی ناوچەكەیان بێزاركردبوو.\nبەڕێوەبەرایەتی پۆلیسی هەولێر ڕوونیشیدەكاتەوە، دوای بەدواداچوونیان بۆ ئەم حاڵەتە توانییان هەر (۱٤) ماتۆڕسكیل و خاوەنەكانیان دەستگیر بكەن، ئێستا پەڕاوی لێكۆڵینەوەیان بۆ ڕێكخرا و ماتۆڕسكیلەكانیشان دەستیان بەسەر داگیرا و شۆفێرەكانیش ڕادەستی دادگا كراون.\n2020/02/28 - 9:55 PM\nیوسف چاوشین بەڕێوەبەری چاودێری و گەشپێدانی كۆمەڵایەتی هەولێر لە ئاگادارینامەیەكدا بە پێویستی دەزانێت توێژەرانی بەڕێوەبەرایەتی چاودێری و گەشەپێدانی كۆمەڵایەتی هەولێر لەگەڵ قائیمقامەكان و لیژنە پزیشكییەكان لە پەیوەندیدا بن بەمەبەستی ڕووبەڕووبوونەوەی ڤایرۆسی كۆرۆنا، دەشڵێت، بەشداری كردن یان بەشداری نەكردنیان لەم پڕۆسەیە لەلایەن بەڕێوەبەرایەتی گشتی لەبەرچاو دەگیرێت.\nئاگادارییەك بۆ توێژەرانی كۆمەڵایەتی بەڕێوەبەرایەتی گشتیمان\nدوای بڵاو بوونەوەی ڤایرۆسی كۆرۆنا، حكوومەتی هەرێمی كوردستان وەك ئەركێك بەرامبەر هاونیشتمانیان، وەزارەتەكانی پەیوەندیداری راسپارد بە گرتنەبەری رێوشوێنی گونجاو بۆ رێگە گرتن یان خۆپاراستن لەم ڤایرۆسە لە هەرێمی كوردستان.\nخۆشبەختانە بۆ ئەم مەبەستە هەر یەك لە وەزارەتەكانی ناوخۆ لە توندو تۆڵكردنی سنوورەكان و وەزارەتی تەندروستی لە دابین كردنی شوێن و ئامادە كردنی ئامێر و كەرەستەی پێویست توانیویانە رۆڵی خۆیان بە باشی بگێڕن.\nدیارە بۆ زیاتر خزمەت كردنی پرۆسەكە وەزارەتی كارو كاروباری كۆمەڵایەتی لە رووی دەروونی و لە رووی كۆمەڵایەتی دەتوانێت كار لە سەر ئەم بابەتە بكات.\nبۆیە پێویستە توێژەرانی بەڕێوەبەرایەتی چاودێری و گەشەپێدانی كۆمەڵایەتی هەولێر لەگەڵ قایمقامەكان و لێژنە پزیشكییەكان لە پەیوەندیدا بن بۆ بەجێگەیاندنی ئەم ئەركە پیرۆزە و بەشداری كردن یان بەشداری نەكردنیان لەم پرۆسەیە لە لایەن بەڕێوەبەرایەتی گشتی لەبەرچاو دەگیردرێت.\nبەڕێوەبەری چاودێری و گەشپێدانی كۆمەڵایەتی هەولێر\n2020/02/28 - 9:38 PM\nئەندامێكی ئەنجومەنی باڵای بەرژەوەندییەكانی یەكێتیی نیشتمانیی كوردستان ڕایدەگەیەنێت، دەترسم ڕۆژێك، شەهیدەكان بە كفنی سوورەوە دەرگای هەموو ماڵە لێپرسراوە حزبی و حكومیەكان بگرن.\nئەرسەلان بایز ئەندامی ئەنجومەنی باڵای بەرژەوەندییەكانی یەكێتیی نیشتمانیی كوردستان لە نووسینێكیدا دۆخی هەرێمی بە ڕووداوەكانی ناو ڕۆمانێكی نووسەرێكی جەزائیری دەچوێنێت و دەڵێت: نایشارمەوە دەترسم ڕۆژێك هەمان ڕووداو لە كوردستان ڕووبدات، شەهیدەكان بە كفنی سوورەوە دەرگای هەموو ماڵە لێپرسراوە حزبی و حكومیەكان بگرن و بڵێن: ئێوە…! لەو ڕێبازەی ئێمە لەسەری شەهید بووین لاتان داوە. ئێوە لە خانووە قوڕەكان دوور كەوتونەتەوە و شەڕتان لەسەر دەسەڵات و دەسكەوتە. ئێوە هێندەی خەمی خۆتانە نیو هێندە خەمی میللەت و خزمەتگوزاری و دادپەروەری و سەروەری یاساتان نییە.\nدەقی نووسینكەی ئەرسەلان بایز:\nجەزائیر بە وڵاتی ملیۆن شەهید ناسراوە. لە ڕۆژهەڵاتی ناوەڕاست هیچ سیاسیەك نیە ناوی (جەمیلە بوحیرد)+ی نەبیستبێ كە لە زیندان جۆرەها ئەشكەنجە درا. چونكە لە شەڕی بەرەنگاربوونەوەو شۆڕش لە پێناوی سەربەخۆییدا، فەڕەنسیەكان بە ئاگرو ئاسن وەڵامیاندانەوەو دەیان زیندان و كوشتارگەیان بۆ خەڵكە فیداكارو پێشمەرگەكانیان دامەزراندبوو. نووسەرو ئەدەبیاتی ئەو وڵاتە چ لە سەردەمی شۆڕش و بەرەنگاربوونەوەدا، چ لەدوای سەركەوتنی شۆڕش دەیان شیعرو پەخشان و چیرۆك و رۆمانیان لەسەر خۆڕاگری و ئازایەتی ئەو گەلە فیداكارە نووسیوەك بەڵام یەكێ لەو شاكارانە بەناوی (الشهدا‌و یعودون هذا الاسبوع) لە نووسینی (الطاهر الوطار) زۆر كاریتێكردم و سەرنجی ڕاكێشام، چونكە زۆر لە ئەزموونی شۆڕشی كوردستانی باشوور دەچێت. پووختەی ڕۆمانەكە بە هەندێ دەسكارییەوە:\n((دوای چەندین ساڵ خەبات و خۆڕاگری و قوربانی داگیركەرە فەڕەنسیەكان شكستیان هێناو شۆڕش سەركەوت، ئیتر ئاهەنگی خۆشی سەرانسەری وڵاتی جەزائری گرتەوە. خەڵكەكە خۆشی خۆشی ئەوەیان بوو لە دەست داگیركەر ڕزگاریان بوو، ئیتر خۆیان لە ڕێگای ڕۆڵەكانی خۆیانەوە حوكمڕانی دەكرێن و ئارامی و خۆش گوزەرانی و دادپەروەری و یاسا بەرقەرار دەبێ. ئیتر بەروبومی وڵات بۆ خۆیان خەرج دەكرێت و ئاوەدانی ڕوو لە هەموو شوێنێك دەكات.. چەوسانەوەو جیاوازی نامێنێت. بەڵام بەداخەوە پاش ماوەیەك لەسەر دەسەڵات و دەسكەوتی زاتی ناكۆكی كەوتە نێوان برا شۆڕشگێڕەكانی دوێنێ و ماڵە شەهیدەكان بێ ناز كەوتن. (ماندووبوون، فیداكاری، سەرماو گەرما، دوور كەوتنەوە لە ماڵ و مناڵ، زیندان و تێهەڵدان خرانە سەبەتەی بێ نرخ و فەرامۆش كران). ئیتر شەڕو ناكۆكی لە بری چەسپاندنی دیموكراتی و خزمەتگوزاری، لەبری دادپەروەری و سەروەری یاسا بوو بە ململانێی شەخسی لەسەر پۆست و ئیمتیازات)).\nنووسەر بەردەوام دەبێت و دەڵێ:\n(بەیانیەك زوو لەناكاو لەگەڵ شەبەقی، لە زەنگی دەرگای هەریەك لە ماڵە لێپرسراوەكانی حزب و حكومەت دەدرێت. لێپرسراوەكان بە شپرزەیی لە خەوی شیرین ڕادەپەڕن و خۆیان كۆدەكەنەوە، مەترسی ئەوەیان لەلا دروست دەبێت كە بێگومان (حتما) شتێكی خراپ ڕوویداوە. ئەگینا ئەو لە دەرگا دانە شەبەقیە لە پای چی و بۆ چیە…؟ كاتێ بە شپڕزەیی دەرگا دەكەنەوە دەبینن كۆمەڵێك شەهید لەبەر دەرگا وەستاون و هەموو بەیەك دەنگ دەڵێن ئێمە زیندوو بووینەوە. ئیتر شار دەشڵەژێ، لێپرسراوەكان سەنگەر دەگرن و بە ڕێگای هەمە جۆر فشار دەخەنە سەر لەشكری شەهیدەكان تاكو دەیان گێڕنەوە ناو گۆڕەكانیان).\n#منیش نایشارمەوە دەترسم ڕۆژێك هەمان ڕووداویش لە كوردستان ڕووبدات، شەهیدەكان بە كفنی سوورەوە دەرگای هەموو ماڵە لێپرسراوە حزبی و حكومیەكان بگرن و بڵێن:\n-ئێوە…! لەو ڕێبازەی ئێمە لەسەری شەهید بووین لاتان داوە. ئێوە لە خانووە قوڕەكان دوور كەوتونەتەوەو شەڕتان لەسەر دەسەڵات و دەسكەوتە. ئێوە هێندەی خەمی خۆتانە نیو هێندە خەمی میللەت و خزمەتگوزاری و دادپەروەری و سەروەری یاساتان نیە.\n-ئێمە زیندوو بووینەوە. هاتوین لە دەسەڵات و دەسكەوت بەشی خۆمان وەربگرین. ئێوە هەمووتان بەناهەق دەوڵەمەند بوون…ئەی بەشی ئێمەو مناڵەكانمان..؟؟!!!.\nباشە ئەگەر شەهیدەكان هاتنەوەو ئەو پرسیارو داواكارییانەیان لە ئێمە كرد، ئێمە وەڵاممان چی بێت..؟!\nساڵی (1935) لە دایك بووە. ساڵی (1954) جەزائیرییەكان دژی داگیركەری فەرەنسا شۆڕشیان كرد. بەیانیان كاتێ قوتابیان ڕیز دەبوون و سروودیان دەوت. لە ژێر فشاری فەرەنسیەكان دەیانوت: (فەرەنسا دایكمانە) بەڵام (جمیلە) بە پێچەوانەی هەموو قوتابیەكان لە ڕیز هاتە دەرەوەو وتی (جەزائیر دایكمانە) بەڕێوەبەری قوتابخانە بانگی كردوو توندترین سزای دا. (جەمیلە) لە ساڵی (1954) ڕاستەوخۆ بەشداری لە خەباتی (بەرەی ڕزگاری نیشتیمانیی جەزائیركرد) بوو بە ئەڵقەی پێوەندی نێوان لێپرسراوی شۆڕش لە شاخ و لێپرسراوی ڕێكخستنە نهێنیەكان لە شار. فەرەنسیەكان بە وردی چاودێرییان كرد تاكو ڕۆژێك تەقەیان لێكردو برینداریان كرد. دواتر حوكمی لە سێدارە دانیان بەسەردا سەپاند. دنیا بۆ پشتیوانی هاتنە سەر خەت و فەرەنسایان ناچاركرد حوكمەكەی بە حوكمی تاهەتایی بگۆڕن. دوای چەندین ساڵ لە زیندان و ئەشكەنجەدان، لە دوای ڕزگار بوونی جەزائیر ئازاد كرا\nکۆمەڵێک نەخۆشی دەروونی کە زۆرێکمان هەمانە و پێشی نازانین\nچەند زانیاریەک لەسەر وڵاتی سەنگافورە کە مایەی سەرسوڕمانە بۆت\nچەند کەسێک کە ویستویانە کارێک بکەن بەڵام خراپ تێکەوتوون!\nخوشکە بچوکەکەی لۆکە زاهیر ژیانی هاوسەرگیری پێک دەهێنێت و مۆنیکاش وێنەی کچەکەیان بڵاو دەکاتەوە\nکۆمەڵێک شتی سەیر و سەمەرە کە لە شەڕی دژ بە کرۆنادا کراون بە دەمامک\nحاجی کاروان باس لە ئەو (موو)ە دەکات کە لە نێو سوڕەی بەقەرەدا دەدۆزرێتەوە\nکوردستان13 کاتژمێر پێش ئێستا\nبە ڤیدیۆ؛ لە مزگەوتێكی هەولێر بەم جۆرە پێشوازی لە نوێژخوێنان كرا\nجیهانی1 رۆژ پێش ئێستا\n(ڤیدیۆ) گەورەکان گەیشتنە قۆناغی ١٦ی یوروپا لیگ و ئارسیناڵ ماڵئاوایی کرد\n(ڤیدیۆ) جوانترین پێنج گۆڵی تۆمارکراوی مێسی بەدرێژایی مێژووی کلاسیکۆ\n(١٠٠٠) ڕۆژ ماوە بۆ مۆندیال… قەتەر بەم شێوەیە ڕیکلام بۆ مۆندیالی ٢٠٢٢ دەکات\n(ڤیدیۆ) دیمەنێک لە مەشقەکانی یانەی یوڤانتۆس، کریستیانۆ کۆڵنادات !\nخەڵك – بەشی هەواڵ بەڕێوەبەرایەتی پۆلیسی هەولێر ڕایدەگەیەنێت، دوابەدوای ڕەخنەگرتنی خەڵك لە گرووپێك كە بەماتۆر سكیل لەسەر ڕێگای شارەدێی كەسنەزان...\nخەڵك – بەشی هەواڵ یوسف چاوشین بەڕێوەبەری چاودێری و گەشپێدانی كۆمەڵایەتی هەولێر لە ئاگادارینامەیەكدا بە پێویستی دەزانێت توێژەرانی بەڕێوەبەرایەتی چاودێری...\nخەڵك – بەشی هەواڵ ئەندامێكی ئەنجومەنی باڵای بەرژەوەندییەكانی یەكێتیی نیشتمانیی كوردستان ڕایدەگەیەنێت، دەترسم ڕۆژێك، شەهیدەكان بە كفنی سوورەوە دەرگای هەموو...


ب وێنه.. ل دێره‌لۆكێ ده‌ست ب چێكرنا پرا سپنه هاته كرن\nكوردستان 23/09/2021 - 13:32 له‌زگین\nسه‌رۆكێ باژێرڤانیا دێره‌لۆكێ دیاركر، حكومه‌تا هه‌رێما كوردستانێ كوژمێ 110 ملیۆن دینار بۆ چێكرنا پرا سپنه ل دێره‌لۆكێ ته‌رخانكریه، نۆكه پرۆژه كه‌ڤتیه قوناغێن بجه ئینانێدا.\nعه‌بدولمەناف ره‌شید، سه‌رۆكێ باژێرڤانیا دێره‌لۆكێ بۆ (باسنیوز) راگه‌هاندكو: "ساله 2020ێ ژ ئه‌گه‌رێ له‌هیێن بارانێ پرا سپنه هاتبوو خرابكرن، پشتى سه‌رۆكێ حكومه‌تا هه‌رێما كوردستانێ سه‌ره‌دانا قه‌زا ئامێدیێ كرى، رازیبوون ل سه‌ر چێكرنا پرۆژه‌یێ پرا سپنه كر، نۆكه ب پشته‌ڤانیا حكومه‌تا هه‌رێما كوردستانێ ده‌ست ب چێكرنا پرۆژه‌یێ پرا سپنه هاتیه كرن، ئه‌ڤ پرۆژه ژلایێ كۆمپانیا هۆژین ڤه دهێته بجه ئینان".\nئاشكه‌را كركو: "پرا سپنه ب فرەهیا 5 مه‌تران ب درێژاهیا 20 مه‌تران وبلنداهیا چار مه‌تران دهێـته دروستكرن، حكومه‌تا هه‌رێما كوردستانێ كوژمێ 110 ملیۆن دیناران بۆ بجه ئینانا پرۆژه‌یێ ته‌رخانكرینه، نۆكه ده‌ست ب قوناغێن چێكرنا پرۆژه‌یێ هاتیه كرن، ئه‌ڤ پرۆژه ب سه‌رپه‌رشتیا رێڤه‌به‌ریا رێك وپرا ل دهۆكێ دهێـته ئه‌نجامدان".\nسه‌رۆكێ باژێرڤانیا دێره‌لۆكێ سه‌ر قه‌زا ئامێدیێ ڤه گۆتژى: "پشتى ئه‌ڤ پرۆژه دووماهی دهێت دێ خزمه‌ته‌كا مه‌زن گه‌هته خه‌لكێ ده‌ڤه‌را دێره‌لۆكێ نه‌خاسمه ژى جۆتیارێن دیره‌لۆكێ دێ گه‌له‌ك مفاداربن، دێ هاتن وچوونا وان ئاسان بیت".


بافڵ تاڵەبانی: رێگەنادەین لە یەكگرتنەوەی ھێزی پێشمەرگە ناھاوسەنگی دروستبكرێت – سنور میدیا\nبافڵ تاڵەبانی: رێگەنادەین لە یەكگرتنەوەی ھێزی پێشمەرگە ناھاوسەنگی دروستبكرێت\nهاوسەرۆكی یەكێتی نیشتمانی كوردستان، پشتیوانی خۆی بۆ یەكگرتنەوەی ھێزەكانی پێشمەرگە و پێداچوونەوە بە پەیكەری یەكە سەربازییەكان دەردەبڕێت، راشیدەگەیەنێت، دەمانەوێت ببینە خاوەنی ھێزێكی پڕچەك و تۆكمە و راهێنراو، بەڵام رێگەنادەین بەرژەوەندی حزبی زاڵبكرێت و ناھاوسەنگی دروستبكرێت، بەڵكو دەبێت لە یەكگرتنەوەی ھێزی پێشمەرگە بنەماكانی یەكسانی و دادپەروەری و نیشتمانیی رەچاو بكرێت.\nئەمڕۆ 31-5-2021، بافڵ تاڵەبانی، سەردانی فەرماندەیی ھێزەكانی حەفتای كرد و لەلایەن مستەفا چاوڕەش، فەرماندەی ئەو ھێزانەو ژمارەیەك فەرماندە و پلەباڵای سەربازی پێشوازی لێكرا.\nبەگوێری راگەیندراوێك كە وێنەیەكی دەست راچڵەكین كەوتووە، لەكۆبوونەوەیەكدا، هاوسەرۆكی یەكێتی تیشكی خستەسەر دوایین پەرەسەندنە سیاسی و ئەمنییەكان و ھەڵوەستەی كرد لەسەر بارودۆخی سەربازیی ئەم دواییەی بەغدا و چۆنییەتی رووبەڕووبوونەوەی پاشماوەكانی تیرۆریستانی داعش و ھەوڵەكانی یەكخستنەوەی ھێزی پێشمەرگە.\nلەبارەی یەكگرتنەوەی ھێزەكانی پێشمەرگە و پێشخستنی توانا سەربازییەكان و پێداچوونەوە بە پەیكەری یەكە سەربازییەكان، بافڵ تاڵەبانی رایگەیاند: یەكێتی پاڵپشتی و ھاوكاری سەرخستنی ئەم ھەنگاوە نیشتمانییە دەكات و دەمانەوێت ھێزێك بونیاد بنێینەوە كە لەئاست گۆڕانكارییە ئەمنی و سەربازییەكان بێت، لەڕووی نەتەوەییشەوە ببینە خاوەنی ھێزێكی پڕچەك، تۆكمە و راهێنراو كە بەرژەوەندییە گشتییەكانی خاك و وڵاتەكەمان بپارێزێت، بەڵام لەگەڵ ئەم ھەنگاوانەش رێگەنادەین لەم پرۆسە نیشتمانییەدا بەرژەوەندی حزبی زاڵبكرێت و ناھاوسەنگی دروستبكرێت.\nهاوسەرۆكی یەكێتی جەختی لەوەشكردەوە كە دەبێت لە یەكگرتنەوەی ھێزی پێشمەرگەی كوردستان دا، بنەماكانی یەكسانی، دادپەروەری و نیشتمانی رەچاو بكرێت.\nھەر لەكۆبوونەوەكەدا بافڵ تاڵەبانی فەرماندەی ھێزەكانی حەفتای بەرچاوڕوونكرد لە سیاسەتی نوێی رووبەڕووبوونەوەی تیرۆرو چەند راسپاردە و بڕیارێكی دەركرد لەپێناو سەقامگیری زیاتری ئاسایش و ئارامی لە ھەرێم، بەتایبەت ناوچە كوردستانییەكانی دەرەوەی ئیدارەی ھەرێم، كە بۆشایی ئەمنیی تێدایە و لەئێستادا لەچوارچێوەی ژووری ھاوبەشی ئۆپەراسیۆن لەگەڵ ھێزە عیراقییەكان ھەماھەنگی دەكرێت و بەرنامە و پلان بۆ ئارامی زیاتر لەو سنوورانە دادەنرێت.\nسەبارەت بە ژیان و گوزەرانی ھێزەكانی پێشمەرگە و دواكەتنی مووچەی چەند لیوایەكی ھاوبەش، ھاوسەرۆكی یەكێتی نیگەرانی خۆی دەربڕی و وتی، لەرێگەی نوێنەرەكانمانەوە لە حكومەت داوامانكردووە ئەم كێشەیە بە خێرایی چارەسەربكرێت و رێگە نەدرێت ژیان و قوتی ھێزی پێشمەرگەی كوردستان بخرێتە ناو كێشمەكێش و ململانێكانەوە.


ANF | زانیاری نوێ لەبارەی خستنەخوارەوەی فڕۆکە ئۆکرانیەکە بڵاوکرایەوە\nزانیاری نوێ لەبارەی خستنەخوارەوەی فڕۆکە ئۆکرانیەکە بڵاوکرایەوە\nڕۆژنامەی نیویۆرک تایمز بڵاویکردەوە، فڕۆکە ئۆکرانیەکە بە دوو مووشەک لە لایەن هێزی پاسدارانی ئێرانەوە تێکشکێنراوە\nچوارشه‌ممه, 15 Jan 2020, 10:36\nڕۆژنامەکە لەسەر ماڵپەڕی خۆی دیمەنێکی ڕووداوەکەی شەوی چوارشەممەی ڕابردووی بڵاوکردۆتەوە کە تیایدا دەردەکەوێت فڕۆکە ئۆکرانییەکە لەسەر ئاسمانی تاران دوو مووشەکی بەردەکەوێت.\nبەپێی ئەو گرتە ڤیدیۆیەی کە لە کامێرایەکی چاودێرییەوە وەرگیراوە، مووشەکی یەکەم هەڵدەدرێ و فڕۆکەکە دەپێکێت، دوای ١٠ چرکەی دیکە موشەکێکی دیکەی ئاڕاستە دەکرێ و دوای ٢٠ چرکەش فڕۆکەکە بە تێکشکاوی لە ئاسمانەوە بەردەبێتەوە.\nبڵاوکردنەوەی ئەو گرتە ڤیدیۆیە لەکاتێکدایە، دەسەڵاتدارانی فڕۆکەوانی و سوپای پاسدارانی ئێران هەواڵەکەیان بەوجۆرە پشتڕاستکردەوە کە فڕۆکە ئۆکرانییەکە مووشەکێکی بەرکەوتووە.\nبە وتەی بەرپرسانی ئێران، لە ترسی هەر هێرشێکی چاوەڕوان نەکراوی ئەمریکا بۆسەر خاکی وڵاتەکەیان، هێزی ئاسمانی و زەمینییان خستووەتە حاڵەتی ئامادەباشییەوە و خستنەخوارەوەی فڕۆکەکەش هەڵەی بەرپرسانی سەربازی بووە کە پێش دڵنیابوونەوەیان لە فڕۆکەکە هێرشەکەیان ئەنجامداوە.\nنیویۆرک تایمز لە ڕاپۆرتەکەیدا پرسیاری ئەوەی کردووە کە بۆچی ئامێری ناردنی پەیام و ئاگاداری بە چەند چرکەیەک ڕاوەستاوە پێش پێکانی بە مووشەکی دووەم، لە کاتێکدا فڕۆکەکە دەیتوانی لە هێرشی یەکەمدا ئاڕاستەی خۆی بگۆڕێت و بگەڕێتەوە فڕۆکەخانەی ئیمام خومەینی پێش تێکشکانی.\nبەپێی ڕۆژنامەکە، مووشەکەکان لە بنکەیەکی سەربازی نزیک لە تارانەوە هەڵدراون و دیمەنەکەش لە گوندێکی نزیک لە تاران تۆمارکراوە بە دووری ٣٠ کیلۆمەتر لە باکوری ڕۆژئاوای فڕۆکەخانەی نێودەوڵەتی تاران.\nبڵاوکردنەوەی ئەو ڤیدیۆیە لە کاتێکدایە کە ڕوودای کەوتنەخوارەوەی فڕۆکە ئۆکرانییەکە لە ٨-١-٢٠٢٠ ڕوویدا، بەڵام ئەو بەروارەی لەسەر ڤیدیۆکە دەردەکەوێت مانگی ١٠ی ساڵی ٢٠١٩ی لەسەرە.


پریشکی ئاگره‌كه‌ى ئێران گه‌يشته هه‌رێم |\nHome ڕاپۆرت پریشکی ئاگره‌كه‌ى ئێران گه‌يشته هه‌رێم\nنرخی خۆراک بوو به دووهێنده\nبه هۆی ڕێگریی ئێران له هه‌نارده‌کردنی ژماره‌یه‌ک خۆراک له‌به‌ر پێداویستیی ناوخۆی خۆی و بڕیاری حکومه‌تی عێراق بۆ ڕێگری له هاورده‌کردنی ژماره‌یه‌ک خۆراک به هۆکاری ساخکردنه‌وه‌ی به‌رهه‌می ناوخۆ، نرخی ئه‌و خۆراکانه بۆ دووهێنده به‌رز بوونه‌ته‌وه.\nزیاتر له مانگێکه حکومه‌تی ئێران ئه‌و به‌رهه‌مانه هه‌نارده ناکات که دانیشتوانی وڵاته‌که‌ی پێویستی پێیانه، ئه‌وه‌ش بۆ ئه‌وه‌ی قه‌یران له ناوخۆیدا زیاتر نه‌بێت و نرخی ئه‌و خۆراکانه له‌سه‌ر هاووڵاتییانی زیاد نه‌کات.\nئه‌مه‌یش بووه‌ته هۆی زیادبوونی نرخی به‌شێک له‌و خۆراکانه‌ی هاووڵاتییانی هه‌رێم ڕۆژانه به کاری ده‌هێنن، له‌وانه: هێلکه، ماست، دۆشاوی ته‌ماته، برنج، ڕۆن، شەکر و خورما، ئه‌مه جگه له‌وه‌ی به پێی بڕیارێکی حکومه‌تی عێراق بۆ ساخکردنه‌وه‌ی به‌رهه‌می ناوخۆ ڕێگریی له هاورده‌کردنی هه‌ندێک خۆراک ده‌کات.\nبه پێی زانیارییه‌کانی یه‌كێتیی هاورده و ناردنكارانی هه‌رێم سه‌رجه‌م ئه‌و خۆراکانه‌ی هاووڵاتییانی ئێران پێوستیانه بۆ ئه‌وه‌ی قه‌یران درووست نه‌بێت حکومه‌تی تاران ناهێڵێت هه‌نارده بکرێت.\nشێخ عه‌تا محه‌مه‌د، جێگری سه‌رۆكی یه‌كێتیی هاورده و ناردنكارانی هه‌رێم، بۆ ״ئاژانس״ وتی: ״ئه‌و پێداویستییانه‌ی حکومه‌تی ئێران خۆی پێویستی پێیه‌تی و ناهێڵێت هه‌نارده‌ی بکات، ئه‌وه‌ش له هێلکه و گۆشت و مریشک و برنج و ڕۆن و شیره‌مه‌نییه‌کان و به شێوه‌یه‌کی گشتی خوارده‌مه‌نییه‌کان سه‌رجه‌میان هاورده‌کردنیان بۆ نیوه و که‌متریش دابه‌زیوه و نرخیشیان دووهێنده به‌رز بووه‌ته‌وه.״\nوتیشی: ״بۆ جێگره‌وه‌ی ئه‌و بابه‌تانه و بۆ ئه‌وه‌ی کاریگه‌ری له‌سه‌ر بازاڕ و هاووڵاتییان نه‌بێت خۆراکی تورکی زیاتر هاورده ده‌کرێت.״\nشوکری محه‌مه‌د، دوکاندار لە شاری هەولێر، بۆ ״ئاژانس״ وتی: ״تاوه‌کو مانگێك پێش ئێستا نرخی ئه‌و خۆراکانه‌ی هاووڵاتییان ڕۆژانه به کاریان دەهێنان ئاساییبوون، به‌ڵام به هۆی ئه‌وه‌ی ئێران ڕێگری له هاورده‌ی ژماره‌یه‌کیان ده‌کات، نرخ بۆ دووهێنده به‌رز بووه‌ته‌وه.״\nئاسۆ عه‌دنان، تەمەن 35 ساڵ، خاوەنی هەرزانبازاڕی لاندی لە شاری کەلار کە ماوەی 7 ساڵە دوکانی هەیە بۆ ״ئاژانس״ وتی: ״ماست له 2650 دیناره‌وه بووە بە 3250 دینار، هێلکە تەبەقی لە 1500 دیناره‌وه بووە بە 5000 دینار، دۆشاوی ته‌ماته لە 22500 دیناره‌وه بووە بە 26500 دینار״.\nبە پێی ئاماری بەڕێوەبەرایەتیی گومرگی مەرزەکان لە نێوان هەرێمی کوردستان و ئێراندا که ده‌ست ״ئاژانس״ که‌وتوون، هاورده‌کردنی زۆربه‌ی خۆراکه‌کانی ڕۆژانه له‌م مانگه‌دا بۆ نیوه دابه‌زیوه.\nشارەزایەکی بواری ئابووری ڕوونی کردەوە بە هۆی پشتگوێخستنی کەرتەکانی کشتوکاڵ بەرزبوونەوەی نرخ ڕوو دەدات.\nنەبەرد کەریم، شارەزای بواری ئابووری بۆ ״ئاژانس״ وتی: ״بە هۆی ئەو حه‌سارەی ئەمه‌ریکا خستوویەتیە سەر ئێران نرخی خۆراک لە ناوخۆی ئه‌و وڵاته بەرز بووه‌ته‌وه و له‌به‌ر ئه‌وه ڕێگه به هه‌نارده‌ی نادات بۆ ئه‌وه‌ی قه‌یران درووست نه‌بێت، له‌به‌ر ئه‌وه‌ش ئه‌و خۆراکانه‌ی پێشتر هاورده‌ی هه‌رێم ده‌کرا، ئێستا ئێران ڕێگریی لێ ده‌کات و له هه‌رێم نرخیان به‌رز ده‌بێته‌وه.״\nسەبارەت بە چارەسەری کێشەکان وتی: ״لە هەرێم دەبێت گرنگی به کشتوکاڵ بدرێت و پێداویستییەکان بۆ جوتیاران دابین بکرێت بۆ ئەوەی هەرێمی کوردستان جارێکی تر ڕووبەڕووی قەیران نەبێتەوە.״\nسەبارەت بە چارەسەرکردنی کێشەکان وتی: ״گرنگی بە سێکتەری کشتوکاڵ بدرێت لە لایەن حکومەتەوە، ئەو پێداویستییانە بۆ جوتیاران به کەمترین تێچوو دابین بکرێن.״\nبه پێی ئه‌و زنیارییانه‌ی ״ئاژانس״ له چه‌ند مه‌رزێکی هه‌رێمه‌وه ده‌ستی که‌وتووه، دوو مانگه نرخی باج له‌سه‌ر ژماره‌یه‌ک خۆراکی هاورده زیاد بووه، ئه‌مه‌یش وا ده‌کات نرخه‌که‌ی له‌سه‌ر هاووڵاتییان زیاتر بێت.\nلەم مانگه‌دا ئه‌و خۆراکانه‌ی باجی زیاتر چووه‌ته سه‌ری ئه‌مانه‌ن: دۆشاوی ته‌ماته و پیاز و بەرهەمە شیرەمەنییەکان، به جۆرێک دۆشاو لە کارتۆنێک 500 دینار، پیاز لە کیلۆیەک 350 دینار، ماست لە کارتۆنێک 500 دیناریان چووه‌ته سه‌ر نرخه‌کانیان.״\nسەبارەت بە چارەسەرکردنی قەیرانەکان ئەندام پەرلەمانێک باسی ئه‌وه ده‌کات، نه‌یانتوانیوه ئه‌و گرفته چاره‌سه‌ر بکه‌ن و له داهاتوودا کۆبوونه‌وه ده‌که‌ن بۆ چاره‌سه‌ر.\nسەرکۆ ئازاد، ئەندامی پەرلەمان لە لیژنەی سامانە سروشتییەکان و پیشەسازی و بازرگانی بۆ ״ئاژانس״ وتی: ״تاوەکو کابینەی نوێ پێک نەهێنرێت ناتوانین چاودێرێکی حەقیقی بین لەسەر ئەو ڕووداوانەی ئێستا ڕوویان داوە.״\nوتیشی: ״ناتوانین بە ڕێگەی فەرمی بەدواداچوون بکەین، لە هەفتەی داهاتوودا کۆبوونەوە دەکەین و بۆچوونی خۆمان دەخەینە ڕوو، ئەگەر چارەسەری ئەم کێشەیە نه‌کرێت نرخی خۆراک زیاتر به‌رز ده‌بێته‌وه.״


…ده‌زگای خێرخوازییه یان ئۆرگانی حزبایه‌تییه؟ ئه‌حمه‌د ره‌جه‌ب – Dengekan\nbyAhmad Rajab\tApril 7, 2020\tGeneral\nڤایرۆسی كۆرۆنا هه‌موو جیهانی گرتووه‌ته‌وه‌و رۆژانه ژماره‌یه‌كی گه‌وره مرۆڤ له‌ناو ئه‌بات وزیاتر له نیوه‌ی دانیشتوانی سه‌ر زه‌وی ناچاركردووه له ماڵ بمێننه‌وه وه‌ك رێگه‌گرتن له زیاتر ته‌شه‌نه‌كردنی و بڵاوبوونه‌وه‌و ئه‌و بارودۆخه بووه‌ته مایه‌ی به‌دبه‌ختی بۆ هه‌مووان به تایبه‌ت بۆ هه‌ژاران و له پاڵ بڵاوبوونه‌وه‌ی په‌تای كۆرۆنا هه‌ژاری و برسێتی بڵاو بووه‌ته‌وه.\nبه هۆی كۆرۆناوه باسی ده‌زگاكانی خێرخوازی گه‌رمه‌و، حزبه‌كان كه‌وتوونه‌ته كێبركێ و پاره كۆكردنه‌وه‌و هه‌رچه‌نده ئامانجی ئه‌و ده‌زگانه خزمه‌تكردنی به‌رژه‌وه‌ندی گشتییه وه‌ك بایه‌خدان به په‌روه‌رده‌و فێركردن وپێشخستنی كۆمه‌ڵگاو یارمه‌تێدانی خه‌ڵكی لێقه‌وماوو، كاركردن به‌بێ جیاوازی ئاین و ره‌گ و تایفه و پێست به‌ڵام به‌داخه‌وه زۆرجار له به‌ر زاڵبوونی بیری حزبایه‌تی ئاراسته‌كه‌ی ئه‌گۆردرێت.\nده‌زگاكانی خێرخوازی قازانج نه‌ویسته‌و بۆ جێبه‌جێ كردنی ئامانجی به‌رزو گه‌وره‌ی وڵات به‌بێ جیاوازی و دوور له حزبایه‌تی هه‌وڵ ئه‌ده‌ن و، كار بۆ نه‌هێشتنی هه‌ژاری و بارگرانی خه‌ڵك ئه‌كه‌ن و هه‌روا بۆ بته‌كردنی مافه بنه‌ره‌تییه‌كانی مرۆڤ و ژینگه‌و كۆمه‌ڵگا له رێی راهێنان بۆ كه‌سانی بێكار بۆ ئه‌وه‌ی ببنه كه‌سانی خاوه‌ن به‌رهه‌م و، له هه‌ندێ وڵات ده‌زگاكان یارمه‌تی لاوان ئه‌ده‌ن و ئه‌بنه زامنكردنی پێداویستییه‌كانی هاوسه‌رگیری و، كار بۆ جه‌نگاوه‌ره دێرینه‌كان و كه‌سانی نه‌خوێنده‌وارو بێ ئه‌زمون ئه‌دۆزنه‌وه.\nله زوربه‌ی وڵاتان ده‌زگاكانی خێرخوازی به شێوه‌ی هه‌ره‌مه‌كی دانه‌مه‌زراون به‌ڵكو ئه‌بێت هه‌موو ئامانجه‌كانی به پێی به‌رپرسیاره‌تی یاسایی بێنته‌دی و بار قورسی سه‌رجه‌م چین و توێژه‌كانی كۆمه‌ڵگا له رێی گه‌شه‌دان به په‌یوه‌ندییه كۆمه‌لایتییه‌كان سوك بكات و له هه‌مان كاتدا بایه‌خبدات به مافه‌كانی مرۆڤ و هه‌وڵبدات هه‌ژاری نه‌مێنێت و سواڵكردن بنبر بكات.\nده‌زگاكانی خێرخوازی بۆ كارو چالاكییه‌كانی پشت به یارمه‌تی و كۆكردنه‌وه‌ی پیتاك و هاوكاری دارایی ئه‌به‌ستێت و سه‌رچاوه‌ی سه‌ره‌كی خه‌ڵك و رێكخراوه‌و داموده‌زگاكانی ناو كۆمه‌ڵگایه‌و نابێت به هیچ شێوه‌یه‌ك بۆ سوودی تاك وحزب و به‌رپرس و كه‌سانی خاوه‌ن ده‌سه‌ڵات به‌كاربهێنرێت و، ئه‌بێت بۆ خۆشی ئه‌و كه‌سانه بێت كه له ژیانیاندا تووشی ناخۆشی و شه‌رو كاره‌سات بوونه‌ته‌وه‌و بۆ خۆشگوزه‌رانی كۆمه‌ڵایه‌تی و، بێ له هاوكاری دارایی پیتاك وه‌ك جلوبه‌رگ، پێڵاوو خواردن رۆڵیان هه‌یه و، ئه‌م ده‌زگانه دابه‌ش ئه‌بن به سه‌ر: پاراستنی ژینكه، پاراستن و یارمه‌تیدانی ئاژه‌ڵ، وه‌ده‌ستهێنانی ده‌رمان و عیلاجی نه‌خۆشه‌كانی شیرپه‌نجه و هتد … \nزۆر كه‌ره‌ت پاره‌و پیتاكی كۆكراوه به‌شی كاروباری ده‌زگاكان ناكات بۆیه روو له سه‌رچاوی دارایی تر ئه‌كه‌ن وه‌ك ئاهه‌نگگێران وچالاكی جۆراوجۆرو هه‌مه‌چه‌شنه یان فرۆشتنی شتومه‌ك و به‌رهه‌می سه‌ر به ده‌زگاكان و، به‌و شێوه‌یه‌ش باری ئابووری ئه‌بوژێته‌وه‌و یارمه‌تی بۆ هه‌ژاران و هه‌تیوان زیاتر ئه‌بێت و، یارمه‌تییه‌كان ئه‌درێن به خه‌ڵكانی نه‌خۆش و پیرو په‌ككه‌وته‌و خاوه‌ن پێداویستییه‌كان و ئاماده‌كردنی داوده‌رمان و جاروبار نه‌شته‌رگه‌ری كردن بۆ لێقاوماوان و، له رێی بیرلێدان یارمه‌تیدانی ده‌وڵه‌ت ئه‌ده‌ن بۆ ئه‌و شوێنانه ئاوی پاكی خواردنه‌وه‌یان نییه.\nده‌زگاكانی خێرخوازی له زۆر رووه‌وه یارمه‌تی پێشكه‌ش ئه‌كه‌ن وه‌ك كردنه‌وه‌ی خولی فێركردن وپه‌ره‌دان به بواره‌كانی رۆشنبیری و كۆمه‌ڵایه‌تی و ، بایه‌خدان به كێشه‌كانی ژنان و به‌رگری له مافه‌كانی و چالاككردنی رۆڵیان له ناوكۆمه‌ڵگاداو، هه‌وڵدان بۆ كه‌مكردنه‌وه‌ی گیروگرفتی چه‌وساوه‌كان و، به‌شداریكردن بۆ لابردنی بارسه‌نگی له سه‌ر ئه‌و خێزانانه‌ی تووشی زه‌ره‌روزیان بوونه‌ته‌وه‌و، بایه‌خدان به لاوان وبه‌رزكردنه‌وه‌ی باری رۆشنبیرییان سه‌باره‌ت به دیموكراسی، ئازادی، مافه‌كانی مرۆڤ، سه‌روه‌ری یاسا و دژایه‌تیكردنی گه‌نده‌ڵی.\nتا ئێستا ژماره‌یه‌ك چاوچنوك و چاوبرسی هه‌ن بوونی ئه‌م جۆره ده‌زگانه له پێناو كاری نه‌شیاوو ناشه‌رعی ئه‌قۆزنه‌وه یان له پاره‌ی ئه‌م ده‌زگانه ئه‌ده‌ن به هونه‌رمه‌ندان به نیازی ئه‌وه‌ی هونه‌رمه‌ندان ده‌زگای نوێ دابمزرێنن و ئه‌گه‌ر سه‌ركه‌وتوو بن پاره‌ی زۆرتر كۆ ئه‌كه‌نه‌وه‌و، ئه‌و كات ده‌ستبه‌سه‌ر پاره‌كه ئه‌گرن و بۆ خۆیان خه‌رجی ئه‌كه‌ن.\nلای خۆمان به‌رپرسان حزبایه‌تی به ده‌زگاكانی خێرخوازی ئه‌كه‌ن و نموونه‌ش زۆره‌و له‌وانه له كاتی بوومه‌له‌رزه‌كه‌ی شاری ده‌ربه‌ندیخان له شه‌وی 12/11/2017 زیانێكی زۆر به‌ر شارو خه‌ڵكه‌كه كه‌وت و، زیانه‌كانیش به ( 19) ملیار دینار خه‌مڵێندرا بێ ئه‌وه‌ی 4 هاوڵاتی گیانیان له‌ده‌ستداو ژماره‌یه‌كی زۆریش بریندار بوون و جێی ئاماژه‌یه سه‌رۆكی حكومه‌ت نێچیرڤان بارزانی به‌ڵێندا كه حكومه‌ت قه‌ره‌بووی زیانه‌كان ئه‌كات به‌ڵام له‌مرۆدا زیان لێكه‌وتوانی بوومه‌له‌رزه‌كه نێگه‌رانن وحكومه‌ت هیچی نه‌كرد به‌ڵام رێكخراوه‌كان سه‌ر به پارتی و یه‌كێتی و حزبه‌كانی تر هه‌ندێ خێوه‌ت ، به‌تانی، سوپاو ئازووقه‌یان دابه‌ش كردو جێی ده‌ستخۆشییه و، ئه‌وه‌ی جێی ره‌خنه‌و گازنده‌یه هه‌ر یه‌ك له‌و حزبانه دووچاوگی و جیاوازییان كردو، یه‌كه‌م بۆ ئه‌ندامه‌كانی خۆیان و دووه‌م بۆ لایه‌نگیرانیان و ئه‌وه‌ش مایه‌وه بۆ لێكه‌وتوان و لێقه‌وماوان و، باشتر وابوو هه‌رچی هه‌بوو بدرایه به ده‌ست به‌رپرسانی حكومه‌ت له شاره‌كه و له رێی ئه‌وان دابه‌ش بكرایه\nكێبركی له نێوان حزبه‌كان هه‌یه‌و ئه‌گه‌ر پارتی ده‌زگای خێرخوازی بارزانی هه‌یه، ئه‌وا یه‌كێتی ده‌زگای مرۆیی مامی هه‌یه كه ناسنامه‌كه‌ی ئه‌ڵێت رێكخراوێكی قازانج نه‌ویسته و، كێبركی به‌ناوی خێرخوازی له نێوان كوره‌كانی نێچیرڤان بارزانی و مه‌سرور بارزانی هه‌یه و، كه‌س نازانێت پاره و سامانی ئه‌و رێكخراوه‌انه چه‌نده؟ و ، له كوێوه هاتوون؟ و، چۆنچۆنی خه‌رج ئه‌كرێن؟ و، جارێكیان یه‌كێك له‌و كورانه گۆرانیبێژێكی ئه‌مرێكی بانگهێشت كردو بوو بووه مایه‌ی زه‌ره‌رو خه‌ڵكێكی كه‌م چوون بۆ ئاهه‌نگه‌كه‌و كابرای ئه‌مریكی چه‌ند ده‌فته‌ر دۆلاری وه‌رگرت و خێۆخوازییه‌كه شكستهێنا. .\nPrevious ڕۆژێک دادێت … بەناز فاتیح\nNext تكایه جه‌نابی وه‌زیر: ئه‌وه‌نده قسه‌و هاتووچۆ مه‌كه! … د. زاهیر سوران


بەرچاو روونییەک دەربارەی رێباز و کۆمپانیا جیهانیەکان …رابەر عبدولحەمید – Dengekan\nbyDenegkan\tJune 2, 2020\tGeneral\nوەک دەزانین رەخنە گرتن لەگەڵ خودی مرۆڤدا لەدایک بووە و ئامانجیشی گۆرینی رێرەوی رێگا تاریکەکانە بۆ رێگای رووناک و سەرکەوتوو ، سەدەی بیست و یەکەمە و دەوڵەتەکانی جیهان رێگا و رێبازی تایبەت بەخۆیان بۆ سیاسەت و بەرێوەبردنی ناوچەکانی ژێر دەسەڵاتیان بەکاردێنن ، لێرەدا هەندێک لە سیاسەت و رێبازی دەوڵەتەکانی جیهان بەشێوازێکی روون و رەوان و تەنز ئاسا دەخەینە روو تاکو هەموو توێژەکانی کۆمەڵگا بتوانن بە ئاسانی و بە سانایی لێی تێبگەن…\nئیشتراکی : واتا تۆ دوو مانگات هەبێت ، یەکێکیان بدەیە دراوسێکەت.\nشیوعی : واتا تۆ دوو مانگات هەبێت ، حکومەت هەردووکیانت لێ بسەنێت و لەبەرامبەردا کەمێک شیرت پێ ببەخشێت.\nنازی : واتا تۆ دوو مانگات هەبێت ، حکومەت هەردووکیانت لێ بسەنێت و ئیعدامیشت بکات.\nکۆمپانیای ئەمریکی : لەو دوو مانگایەی هەیە ، یەکێکیان بفرۆشیت و ئەوی تریشیان ناچار بکەیت شیری چوار مانگات بداتێ.\nکۆمپانیای هیندی : دوو مانگات هەبێت و تۆ بیانپەرستیت.\nکۆمپانیای بەریتانی : دوو مانگات هەبێت و هەردووکیشیان شێتبن.\nکۆمپانیای تورکی : واتا تۆ دوو مانگات هەبێت و یەکیان ببێت بە گۆرانیبێژ و ئەوی دیکەشیان ببێت بە ئەکتەر.\nکۆمپانیای ژاپۆنی : واتا دوو مانگات هەبێت و لەرێی زانستییەوە دەستکاریی جیناتیان بکەیت تاکو شیری ٥٠٠ مانگات بدەنێ.\nکۆمپانیای عەرەبی : دوو مانگات هەبێت و یەکیان بکەیت بە جاسوس بەسەر ئەوی دیکەیانەوە.\nکۆمپانیای سویدی : دوو مانگات هەبێت و چاودێریان بکەیت بۆ ئەوەی مافەکانیان وەک مرۆڤ پارێزراو بێت.\nکۆمپانیای ئەفریقی : دوو مانگات هەبێت یەکێکیان لەبرسا بمرێت و ئەوی تریشیان بەهۆی ئایدزەوە.\nکۆمپانیای کوردی : دوو مانگات هەبێت ، یەکێکیان بەهۆی گەرما و بێ کارەبایی ، هەوڵ دەدات خەتێکی کارەبای قاچاخ لەماڵی شێری دراوسێیان بدزێت چونکە ئەوان کارەبای بەردەوامیان هەیە ، بەڵام حیمایەکانی شێر ئەیگرن و پڕ شەقی ئەکەن.\nمانگاکەی تریشیان لەداخی وەزارەتی کارەبا بەشداری خۆپیشاندانی مانگاکان دەکات و ئەم دروشمە دەڵێنەوە؛\nچیتان دەوێت مانگاکان؟\nکارەبا بۆ ماڵەکان.\nبەڵام مانگا نارازییەکە بەوە تۆمەتبار کرا کەچاوی بەو هەموو کار و خزمەت گوزارییانە هەڵنایەت کە حکومەت بۆ هاوڵاتیانی دەکات!\nمانگای یەکەم لەداخدا ئەبێت بە ئەندامی بزوتنەوەی حەماس و تەقە لە بزنەکانی ئیسرائیل دەکات.\nبەڵام مانگای دووەم ، بەهۆی ئەو تۆمەتانەی حکومەت ، توشی نەخۆشی دەروونی دەبێت و دوای ماوەیەک لە خەفەتدا دەمرێت ، هەواڵەکەش وا بڵاو دەکرێتەوە گوایە بەهۆی کێشەی کۆمەڵایەتی یان خراپی رۆنی بایعییەکەیەوە مردووە.\nRabar N Abdulhamed\nPrevious مه‌لا عه‌لی كادیرێكی پێشكه‌وتوو فه‌رمانده‌یه‌كی سه‌ربازی لێهاتوو … ئه‌حمه‌د ره‌جه‌ب\nNext رۆمانی کرێمستی … نووسەر: کەریم کاکە


مه‌لا عه‌بدولكه‌ریمی مودە‌ریس\nمه‌لا عه‌بدولكه‌ریمی مودە‌ریس\nمێژووی ڕه‌وتی شارستانی مرۆڤایه‌تی له هه‌ر ووڵاتێك و هی هه‌ر نه‌ته‌وه‌یه‌ك، له قۆناغه جیاجیاكانی مرۆڤایه‌تی، ژماره‌یه‌ك مرۆی هه‌ره مه‌زن ده‌ووری زێده كاریگه‌ر له دروست كردنیدا ده‌گێڕن، مه‌حاڵه جارێكی دیكه وێنه‌ی ئه‌و چه‌شنه مرۆیانه له‌هه‌ر بوارێكی ژیانی كۆمه‌ڵایه‌تی، كه‌لتووری، ڕامیاری، نه‌ته‌وه‌یی و بواره‌كانی دیكه‌دا دروست بێته‌وه، كه گه‌وره‌ترین به‌رژه‌وه‌ندی به نه‌ته‌وه‌كه یی و مرۆڤایه‌تی گه‌یاندووه‌و هه‌رگیزاو هه‌رگیز ئه‌و جۆره پیاوانه له‌ناو ویژدانی زیندووی نه‌ته‌وه‌كه‌یان و نیشتمانه‌كه‌یان و بگره مرۆڤایه‌تیش هه‌ر ده‌مێنن\nدیاره یه‌كێ له پیاوه هه‌ره مه‌زن و بلیمه‌تانه‌ی كورد، جه‌نابی "مه‌لا عه‌بدولكه‌ریمی موده‌ریس" ه، كه نووسه‌ر و زانایه‌كی هه‌ره گه‌وره‌ی سه‌ده‌ی بیسته‌مه و زیاتر له 60 په‌رتووكی زێده به‌نرخی ئایینی و وێژه‌یی و كۆمه‌ڵایه‌تی بڵاوكردۆته‌وه، هه‌ر هه‌مووشیان ده‌چنه خانه‌ی لێكۆڵینه‌وه‌ی زانستی هه‌مه‌لایه‌نی و خودایی و دونیاییه‌وه، كه بریتین له ته‌فسیری قورئان به‌شێوه‌یه‌كی ئێجگار فراوان و به‌زمانی كوردی و عه‌ره‌بی، هه‌روه‌ها ساغكردنه‌وه و شیكردنه‌وه‌ی چه‌ندین شاكاری شیعری مه‌زنی كلاسیكی كوردی، نموونه‌ی "مه‌وله‌وی، نالی، مه‌حوی، فه‌قێ قادری هه‌مه‌وه‌ندی و چه‌ند شاعیرێكی دیكه‌ش".\n"مه‌لا عه‌بدولكه‌ریمی موده‌ریس" له به‌هاری ساڵی 1901دا له گوندی ته‌كیه‌ی سه‌ر به‌شارۆچكه‌ی خورماڵ هاتووه‌ته دنیاوه و ناوی ته‌واویشی "عه‌بدولكه‌ریم محه‌مه‌د فه‌تاح" ه و سه‌ره‌تا خوێندنیشی به قورئان و په‌رتوكه ئایینییه‌كان ده‌ستپێكردووه و ساڵی 1913 یش سه‌ره‌تاكانی " نه‌حو صه‌رف " ی خوێندووه، له‌سه‌ره‌تای هه‌ڵگیرسانی جه‌نگی یه‌كه‌می جیهانیشدا له‌مزگه‌وتی مه‌ڵكه‌ندی شاری سلێمانی نیشته‌جێبووه‌و ده‌ستی به‌خوێندنی په‌رتووكی " شه‌رحی جامی" كردووه و دواتر چووه‌ته مزگه‌وتی "مه‌لا محه‌مه‌د ئه‌مین بالیكه‌ده‌ر"ی و له ساڵی 1924 یشدا له ئاهه‌نگێكی فراواندا له‌شاری سلێمانی مۆڵه‌ی مه‌لایه‌تی وه‌رگرتووه.\nمامۆستا عه‌بدولكه‌ریمی موده‌ریس له‌ساڵی 1960 له مزگه‌وتی "شێخ عه‌بدولقادری گه‌یلانی" له‌به‌غدا به‌ناونیشانی " موده‌ریس" دامه‌زراوه، زیاتر له 50 فه‌قێ له‌سه‌رده‌ستی مۆڵه‌تی زانستییان وه‌رگرتووه، هه‌ر له‌و كاته‌وه به‌بێ پشوودان خه‌ریكی وانه‌وتنه‌وه بووه له زانسته شه‌رعی و وێژه‌ی و عه‌ره‌بییه‌كاندا. مه‌لا عه‌بدولكه‌ریمی موده‌ریس چه‌ندین په‌رتووك و به‌رهه‌می وه‌ك نووسینه‌وه‌ی ژیان و به‌سه‌رهات و شیعری چه‌ندین شاعیری وه‌ك "مه‌ولانا خالید" و "شێخ عوسمان و سه‌راجه‌دین"ی بڵاوكردووته‌وه، هه‌روه‌ها چه‌ندین شیعریشی له‌ژێر نازناوی " نامی" دا بڵاوكردۆ‌ته‌وه، هه‌روه‌ها ڕۆڵێكی گرنگی هه‌بووه له به‌كوردی كردنی فیقهی ئیسلامی و ته‌فیسری قورئانی پیرۆز و ته‌جویده‌كه‌یدا. نموونه‌ی ژماره‌یه‌ك له په‌رتووكه به‌نرخه‌كانی مامۆستاش به‌زمانی كوردی ئه‌مانه‌ن: یادی مه‌ردان له دووبه‌رگدا، بنه‌ماڵه‌ی زانیاران، ژماره‌یه‌ك په‌رتووك له باره‌ی شه‌ریعه‌ت و ئیسلامه‌وه، كۆمه‌ڵه شیعری فه‌قێ قادری هه‌مه‌وه‌ند، ته‌فسیری نامی حه‌وت به‌رگ، مه‌كتوباتی كاك ئه‌حمه‌دی شێخ چوار به‌رگ، عه‌قیده‌ی مه‌رزیه‌ی مه‌وله‌وی، دیوانی نالی، دیوانی مه‌وله‌وی، دیوانی مه‌حوی و چه‌ندین په‌رتووكی دیكه شی به‌زمانی كوردی و عه‌ره‌بی و فارسی نووسیوه‌و بڵاویكردۆته‌وه.\nمامۆستا " مه‌لا عه‌بدولكه‌ریمی موده‌ریس"، له‌به‌ر ئه‌وه‌ی له‌سه‌ر ئاستی عێراقیشدا به زانایه‌كی گه‌وره ناسرابووه و خاوه‌نی توانای فتوای ئایینی بووه، بۆیه چه‌ندین ساڵ پۆستی سه‌رۆكایه‌تی "رابگه علما‌و العراق" ی به‌ده‌سته‌وه گرتبوو، له‌وه‌ش گرنگتر له‌م ساڵانه‌ی دوایی 3 هه‌زار زانای ئایینی سوننی ڕێڕه و كه له هه‌موو پارێزگا‌كانی عێراق هاتبوون و له به‌غدا كۆبوونه‌وه، به‌بێ به‌شداریكردن و ئاگاداری خۆی جه‌نابی مه‌لا عه‌بدولكه‌ریمی مود‌ه‌ریس به سه‌رۆكی (الامانه العلیا للافتا‌و و التدریس و البحوپ و التصوف) هه‌ڵبژێردرا، به‌ڵام له‌به‌ر ئه‌وه‌ی باری ته‌ندروستی ناله‌باربووه ئه‌و پۆسته‌ی ڕه‌تیكردبۆوه. و‌ڕای ئه‌وه‌ی ماوه‌یه‌ك ئه‌ندامی كارای كۆڕی زانیاری عێراق - د‌ه‌سته‌ی كورد – بووه ، هه‌روه‌ها باو‌ه‌ڕپێكراوی كۆڕی زانیاری وڵاتی ئوردونیش بوو. كه‌سایه‌تی گه‌وره‌ی ئایینی و ئه‌دیب و زانای گه‌لی كورد مامۆستا " مه‌لا عه‌بدولكه‌ریمی موده‌ریس" له‌ته‌مه‌نی 104 ساڵیداو له كاژمێر 12ی شه‌وی 29 له‌سه‌ر 2005.05.30 له شاری به‌غدا كۆچی داویی كرد وبۆ هه‌تا هه‌تایی ماڵئاوایی لێكردین


عەتا محەممەد - ویکیپیدیا، ئینسایکڵۆپیدیای ئازاد\nعەتا محەممەد لە ناوەندی ئەندێشە لە ٢٠٢١\nعەتا محەممەد (لەدایکبووی ١٩٧٠ لە سلێمانی، ھەرێمی کوردستان) نووسەر و وەرگێڕێکی کوردە، کە بە زمانی کوردیی ناوەندی چیرۆک و ڕۆمان دەنووسێت. یەکەم بەرھەمی کۆمەڵەچیرۆکێک بوو بە ناوی "پاشماوەی خێڵەکان" کە ساڵی ١٩٩٩ لە دەزگای چاپ و پەخشی سەردەم چاپ و بڵاو کرایەوە. ساڵانێکە لەگەڵ ناوەندی ڕۆشنبیری و ھونەریی ئەندێشە کار دەکات و کتێبەکانی بۆ چاپ و بڵاو دەکەنەوە.\n٣.٤ دەقی گێڕانەوەیی\n٤ وەرگێڕان بە زمانەکانی دیکە\nعەتا محەممەد لە ساڵی ١٩٧٠ لە گەڕەکی سەرشەقامی شاری سلێمانی لەدایک بووە. لە خوێندندا شەش ساڵی قۆناغی سەرەتاییی لە ھەر سێ قوتابخانەی «دەرگەزێن، ئەیوبی و بادینان» تەواو کردووە. پاشان سێ ساڵی قۆناغی ناوەندی و ئامادەییی لە «ناوەندی خەبات و ئامادەیی ئەزمەڕ» و دواناوەندیش لە «دواناوەندیی ھەڵگورد (بەشی ئەدەبی)» تەواو کردووە. پاشان لە ساڵی ١٩٨٨ لە بەشی ژمێریاریی پەیمانگای تەکنیکیی ڕەسافە لە شاری بەغداد وەرگیراوە. لە ساڵی ١٩٩٣ دووەم ساڵی پەیمانگای لە شاری سلێمانی تەواو کردووە. ساڵانێکە لە شاری ستۆکھۆلم لە وڵاتی سوید دەژیت.\nبەرگی کتێبی پەراوێزنووسان\nیەکەم چیرۆکی خۆی لە ساڵی ١٩٩٣ بە ناوی پاشماوەی خێڵەکان بڵاو کردەووەتەوە، کە ئاوات ئەحمەد سوڵتان وەریگێڕاوەتە سەر زمانی عەرەبی. پاشان ئەو چیرۆکەی لە ساڵی ١٩٩٤ لەسەر وەختی شەڕی ناوخۆدا بە کوردی لە ڕۆژنامەی کوردستانی نوێ بڵاو کردەووەتەوە. لە زۆر ڕۆژنامە و گۆڤار نووسینی بڵاو کردووەتەوە. لە یەکەمین فیستیڤاڵی گەلاوێژ خەڵاتی یەکەمی بۆ چیرۆک بە دەست ھێناوە. لە ساڵی ١٩٩٩ یەکەم کتێبی کە کۆمەڵەچیرۆکێک بووە، ھەر لەژێر ناوی پاشماوەی خێڵەکان چاپ کراوە، لە دەزگای چاپ و پەخشی سەردەم بڵاو کردووەتەوە.\n١٠١ پەراوێز لەبارەی ژیانە ئاڵۆزەکەی بێکەسەوە\n١٠١ پەراوێز لەبارەی تێڕوانینە سادەکانی بێبەشەوە\n١٠١ پەراوێز لەبارەی بیرکردنەوە سەیرەکانی بێخودەوە\nڕۆژێک خانی ڕێگای ماڵەوە ون دەکات\nپاشماوەی خێڵەکان، چیرۆک، ١٩٩٩، دەزگای چاپ و پەخشی سەردەم.\nزارەکانی خەون، چیرۆک، ٢٠٠٢، چاپخانەی ڕەنج.\nفریو و خۆحەشاردان، چیرۆک، ٢٠٠٥، یانەی قەڵەم.\nتینا و چیرۆکە ئەندێشەکراوەکان، چیرۆک، ٢٠٠٧، چاپخانەی ڕەنج.\nبەرگی کتێبی کچە فیلم گێڕەرەوەکە\nگەشتە تیوارەکانی میر بە تەنیاییدا، ڕۆمان، ٢٠٠٦، بەڕێوبەرایەتیی چاپ و بڵاوکردنەوە.\nئافاتەکانی بنەماڵەی مێخەک، ڕۆمان، ٢٠٠٦، دەزگای چاپ و پەخشی سەردەم.\nگێلاسی خوێن، ڕۆمان، ٢٠٠٧، یانەی قەڵەم.\nفەھرەست، ڕۆمان، ٢٠٠٩، یانەی قەڵەم.\nخواجە نەسرەدین کە لەپێناو پێکەنینێکدا دەکوژرێت، ڕۆمان، ٢٠١٠، یانەی قەڵەم.\nڕێبەری کتێبسازە کوژراوەکان، ڕۆمان، ٢٠١٤، ناوەندی ڕۆشنبیری و ھونەریی ئەندێشە.\nپاسەوانانی خودا، ڕۆمان، ٢٠١٦، ناوەندی ڕۆشنبیری و ھونەریی ئەندێشە.\nھەنار و فریشتەی مردن، ڕۆمان، ٢٠١٨، ناوەندی ڕۆشنبیری و ھونەریی ئەندێشە.\nچوارینەی ئێستامان، ڕۆمانێک لە چوار کتێبدا، ٢٠٢١، ناوەندی ڕۆشنبیری و ھونەریی ئەندێشە.\nدەستنووسی یەکەم و پەرتوکی خەون، دەقی گێڕانەوەیی، ٢٠٠٣، دەزگای چاپ و پەخشی سەردەم.\nتارژەنی ڕەنگ، حیکایەت، ٢٠٠٩، یانەی قەڵەم.\nکتێبی پەراوێزنووسان، دەقی گێڕانەوەیی، ٢٠١٢، ناوەندی ڕۆشنبیری و ھونەریی ئەندێشە.\nکچە فیلم گێڕەرەوەکە، ھێنران ڕیڤێرا لێتێلیێر، ڕۆمان، ٢٠١٤، ناوەندی ڕۆشنبیری و ھونەریی ئەندێشە. ===\nوڕێنە، ئەنتۆنیۆ تابۆکی، ڕۆمان، ٢٠١٤، ناوەندی ڕۆشنبیریی و ھونەریی ئەندێشە.\nمن لە ئاوشفیتز دەربازبووم، فێرێنک گوێندوێر، ٢٠١٥، ناوەندی ڕۆشنبیریی و ھونەریی ئەندێشە.\nوەرگێڕان بە زمانەکانی دیکە[دەستکاری]\nکتێبی تینا و چیرۆکە ئەندیشەکراوەکان بە دەستی محەممەدڕەزا کەڵھوڕ و نەجمەدین براخاسی وەگێڕدراوەتە سەر زمانی فارسی.\nڕێبەری کتێبسازە کوژراوەکان، پاسەوانانی خودا و ھەنار و فریشتەی مردن لەلایەن رەزا کەریم مجاور وەرگێڕدراونەتە سەر زمانی فارسی.\n^ سایتی ھەولێر: نوێترین ڕۆمانی عەتا محەممەد بڵاوکرایەوە، نووسراو لە ٣ی حوزەیرانی ٢٠١٨؛ ١٥ی تەممووزی ٢٠١٩ لە وەیبەک مەشین، ئەرشیڤ کراوە. سەردان لە ١٥ی تەممووزی ٢٠١٩.\n^ جام کوردی: وەرگێڕدراوی تینا و چیرۆکە ئەندێشەکراوەکانی عەتا محەممەد لە بازاڕی کتێبی ئێران، نووسراو لە ٢٤ی ئایاری ٢٠١٩؛[بەستەری مردوو] سەردان لە ١٥ی تەممووزی ٢٠١٩.\n^ "رمان «انار و فرشتە مرگ» اثر عطا محمد منتشر شد". خانە کتاب کردی (بە فارسی). 14ی کانوونی یەکەمی 2020. Retrieved ١٨ی ئازاری ٢٠٢١. Check date values in: |accessdate=, |date= (help)\n^ اسحاقیان, جواد (1ی کانوونی یەکەمی 2020). "«ھمبافت» در ڕمان «ڕاھنمای نویسندگان مقتول» نوشتۀ «عطا محمد»". خانە کتاب کردی (بە فارسی). Retrieved ١٨ی ئازاری ٢٠٢١. Check date values in: |accessdate=, |date= (help)\n^ "«سایە و مرگ تصویرھا» در نمایشگاە ڕونمایی و معرفی می شود" (بە فارسی) (٤٢٨١١٥٣). ئاژانسی ھەواڵی مێھر. 29ی نیسانی 2018. Retrieved ١٨ی ئازاری ٢٠٢١. Check date values in: |accessdate=, |date= (help)\nوەرگیراو لە «https://ckb.wikipedia.org/w/index.php?title=عەتا_محەممەد&oldid=933907»\nئەم پەڕەیە دواجار لە ١١:٤٣ی ٢٠ی ئازاری ٢٠٢٢ نوێ کراوەتەوە.


ئێران؛ ته‌رمێكی مۆمیاكراو دۆزرایه‌وه\nئێران؛ پێده‌چێت ئه‌و ته‌رمه مۆمیاكراوه ره‌زاشا بێت\nئێران؛ پێده‌چێت ئه‌و ته‌رمه مۆمیاكراوه ره‌زاشا بێت\nله ناوچه‌یه‌كی نزیك له حه‌ره‌می عه‌بدولعه‌زیم له شاری ره‌ی له ئێران، ته‌رمێكی مۆمیاكراو دۆزرایه‌وه كه ئه‌گه‌ر زۆره ته‌رمی ره‌زاشا دامه‌زرێنه‌ری زنجیره‌ی ده‌سه‌ڵاتی په‌هله‌وی ئێران بێت.\nحسێن خه‌لیل ئابادی، ئه‌ندامی ئه‌نجومه‌نی تارانی پایته‌خت و سه‌رۆكی لیژنه‌ی كه‌له‌پوری رۆشنبیری ئه‌نجومه‌ن، رایگه‌یاند: پێده‌چێت ئه‌و ته‌رمه مۆمیاكراوه ته‌رمی ره‌زاشا بێت.\nهه‌روه‌ها وتیشی: ئه‌و ته‌رمه مۆمیاكراوه، بایه‌خێكی مێژوویی هه‌یه.\nلای خۆشییه‌وه شازاده ره‌زا په‌هله‌وی كوری محه‌مه‌د ره‌زاشا و كوره‌زای ره‌زاشا ده‌ڵێت: دوای به‌دواداچونی قسه‌ی شایه‌تحاڵه‌كان، دڵنیابوونه‌ته‌وه له‌وه‌ی ئه‌و ته‌رمه مۆمیاكراوه ره‌زاشایه.\nره‌زاشا ساڵی 1925 ده‌سه‌ڵاتی ئێرانی گرتۆته‌ده‌ست‌و تا ساڵی 1941 پادشای ئێران بووه. دوای ده‌ربڕینی هاوسۆزی بۆ هیتله‌ر له جه‌نگی دووه‌می جیهان، له‌لایه‌ن به‌ریتانیا و یه‌كێتی سۆڤیه‌ته‌وه ناچاركرا ده‌ست له‌كاربكێشێته‌وه و ده‌سه‌ڵاته‌كه‌ی راده‌ستی محه‌مه‌دی كوری بكات.\nدوو ڕێكخراوی مافی مرۆڤ داوا له فه‌ره‌نسا ده‌كه‌ن فرۆشتنی چه‌ك به سعودیه و ئیمارات ڕابگرێت


سیمینار – کۆلێژی یاسا\nکۆلێژی یاسا زانکۆی سەڵاحەددین-هەولێر\nکۆلێژی یاسا > News > Academics > سیمینار\nPosted by: Author Law College\nComments Off on سیمینار\nرۆژی دووشەمە بەرواری ٢٠١٩/٠٩/١٦ لە هۆلی خوالیخۆشبوو پ.د. خالد سعید توفیق و بە ئامەدەبوونی بە رێزان ( د. قاسم هاشم ) ی. راگری كۆلێژ و (پ.ی.د. مسعود اسماعیل حمد) سەرۆك بەشی یاسا , وبەشێك لە مامۆستایانی كۆلێژ ,بەریز م.ی. (هلمت غریب سعدون) سیمیناریكی پیشكەش كرد بە ناونیشانی ( ناوی قۆناغەكە بنین چی ) ؟\nوسیمینارەكە دەوڵاە مەند كرا بە بۆچون وپرسیاری ئامەدەبوان .\nبەریوەبەری راگەیاندنی كۆلیژی یاسا\nالمسؤولية التقصریة الناجمة عن التعدی علی الحیاة الخاصة فی القانون المدني الفرنسي February 19, 2020\nسه‌ردان و پیروزبایی ساڵیادی دامه‌زراندنی یەکێتی قوتابیانی كوردستان February 19, 2020\nسه‌ردان و پیرۆزبایی كردنی ڕۆژی یادی(67) ساڵه‌ی دامه‌زراندنی یەکێتی قوتابیانی كوردستان و و یەکێتی لاوانی كوردستان February 19, 2020\nڕێوڕه‌سمی ڕێزلێنان له به‌ڕێز(پرۆفیسۆر دكتۆر أحمد أنور دزه‌یی) له لایه‌ن ئه‌نجوومه‌نی زانكۆی سه‌لاحه‌دین-هەولێر February 16, 2020\nسیستەمی خوێندنی پێنج ساڵە February 16, 2020\nArchives Select Month February 2020 (9) January 2020 (17) December 2019 (23) November 2019 (17) October 2019 (16) September 2019 (13) August 2019 (3) July 2019 (5) June 2019 (2) May 2019 (17) April 2019 (17) March 2019 (7) February 2019 (8) January 2019 (4) December 2018 (6) November 2018 (2) October 2018 (3) June 2018 (1) April 2018 (2) February 2018 (3) January 2018 (2) December 2017 (1) September 2017 (1)\nCategories Select Category Academics (75) Announcements (4) Ceremony (3) College (56) Deanship (7) Examinations (14) Law Department (3) Meetings (3) Postgraduate (16) Quality Assurance (4) Sport Activity (8) Students (20) Workshop (2)\nTotal views : 155749\nCopyright © 2018-2020 Salahaddin University-Erbil (SUE) | College Of Law


769 جار خوێندراوه‌ته‌وه\nبەڕیتانیا، ئەمریکا و ١٦ وڵاتی ئەوڕوپیی و ئیسڕائیل بەپێی قانون هەر نکۆڵیکردنێک لە جینۆسایدی هۆڵۆکۆستیان قەدەغەکردوە و رەتکردنەوەی ئەو تاوانە سزای لەسەرە. ئەو وڵاتانەی بەشداریی هۆڵۆکۆستیش بونە وەک ئەڵمانیا، نەمسا، هەنگاریا و رۆمانیا، هەمو سیمبۆلێکی نازیزمیشیان قەدەغەکردوە و نیشاندانی هەر هاوسۆزیی و نیشانەیەکی نازیزم تاوانە. هەرچەندە ئەو قەدەغەکردنە زۆرجار روبەڕوی رەخنە دەبێتەوە بە هۆی ئەوەی هەندێکجار بەکاردەهێنرێت بۆ رێگرتن لە رەخنەگرتن لە تاوانەکانی دەوڵەتی ئیسڕائیل بەرانبەر فەڵەستینییەکان، بەڵام قانونێکی تا بڵێی پێویستە و نکۆڵیکردن لە تاوانی وا گەورە رێخۆشکردنە بۆ تاوانی هاوشێوە. چەسپاندنی عەدالەت ئەوکاتە بەتەواوی بەدەستدێت کە دڵنیایی هەبێت تاوانی هاوشێوە دوبارە نابێتەوە.\nلە هەرێمی کوردستاندا، تا ئێستا تاوانی هەڵەبجە و ئەنفال و جینۆسایدی ئێزیدیی بە قانونێک بە تاوان نەناسێنراوە. لەگەڵ ئاوارە حوسین، پسپۆڕ لە تاوانەکانی دژی ئینسانییەت لە زانکۆی هەڵەبجە، ماوەی رابردو ئەو پرسەمان باسکرد. ئەو دەڵێت: *تا ئێستا جینۆسایدی هەڵەبجە و کەیسەکانی تری جینۆسایدی کورد لە پارلەمانی کوردستان بە یاسا دانیان پێدا نەنراوە. گەر پارلەمانی کوردستان بەو ئەرکە هەڵنەستێت ئیتر ئێمەی کورد چۆن بتوانین لەسەر ئاستی نێودەوڵەتی بەڕسوریی و پێگە-بەهێزییەوە داوای دانپێدانانی بکەین."\nلە هەرێمی کوردستاندا قانونێک نییە کە نیشاندانی سیمبۆلەکانی بەعسیزم و هەر هاوسۆزییەک لەگەڵ بەعسیزم بە تاوان بناسێنێت. تا ئێستا پارلەمانی کوردستان ئەو تاوانانەی بە جینۆساید نەناساندون.\nسەرۆکی حکومەت بەیاننامەیەکی زۆر لاوازی بڵاوکردۆتەوە. ئەو وشانەی بەکاریهێناون، لە ئاست ئەو تاوانە گەورەیە نین. بۆ نمونە نوسیویەتی: "ئه‌و شاڵاوه‌ی هیچ سنورێكی نه‌ده‌ناسی، ئافره‌ت، پیاو، منداڵ و به‌ساڵاچوو، گرنگ له‌ناوبردنی ژیان بوو له گوند و شارۆچكه و شاره‌كانی ئه‌م به‌شه‌ی كوردستان." گرنگ لەناوبردنی ژیان نەبو، بەڵکو ئامانج سڕینەوەی نەتەوایەتیی کورد بو بۆیە ئەنفال بە جینۆساید دادەنرێت و تاوانێکی گەورەیە. ئەوە ئەوپەڕی نەخوێندەوای ئەو کەسە نیشاندەدات کە ئەو بەیاننامەیەی نوسیوە.\nهۆکارەکە رونە؛ دادگای باڵای تاوانەکانی عێڕاق هەڵەبجە و ئەنفالی بە جینۆساید ناساندوە، پارلەمانی عێڕاقیش هەروەها. فەرمانی دەستگیرکردن بۆ دەیان مستەشار و جاش دەرچوە بە تۆمەتی بەشداریکردنیان لە تاوانەکانی دژ بە ئینسانەت کەچی یەکێتیی و پارتیی دەیانپارێزن.


نێچیرڤان بارزانی به (زمانی داتا و ژماره) له ڕاپۆرتێكی شاهۆ ئه‌میندا\nوەزارەتی تەندروستی تووشبوونی حەوت کەسی دیکەی بە کۆرۆنا راگەی…\nنێچیرڤان بارزانی سەرۆکی هەرێمی کوردستان، سەرکردەیەکی جەماوەریی و کارامە، کۆڵەکەیەکی بەهیزە بۆ هێشتنەوەی هەرێمی کوردستان لە سەر پێی خۆی، نەیهێشتوە زریان و رەشەبای خەتەرناک کوردستان بلەرزێنن، سیاسەتکار و دەولەتمەدارێکی میانڕۆ و ئارامە له‌ناوخۆ بەهێز و کاریگەرە لە دەرەوە.\nنێچیرڤان ئیدریس بارزانی پەسەند دیدەی خەڵک و زۆربەی لایەنەکانە، یەکەم رۆژی پایزی ١٩٦٦ لە شارۆچکەی حاجی ئۆمەران لە دایکبوە، لە گەڵ دلۆڤانی برای دوانەن، ئەو کات ماڵباتەکەی و پارتی شەری سەندنی ماف، ئازادی و سەرفرازییان دەکرد. سەردەمی مناڵیی تاکو بوەتە ٩ ساڵ لە چۆمان دیلمان و گەڵالە بوە، ١٩٧٥ دوای رێککەوتننامەی جەزائیر لەگەڵ بنەماڵەکە ئاوارەی ئێران بوون، لە زەمەنی نەوجەوانی و خوێندندا بوەتە ئەندامێکی کارا لە یەکێتی قوتابیان و لاوانی کوردستان، ساڵی ١٩٨٩ لە کۆنگرەی ١٠ی پارتیدا هەڵبژێردراوە بە ئەندامی سەرکردایەتی، دواییش بوەتە ئەندامی مەکتەبی سیاسی، لە کۆنگرەی ١٣دا ساڵی ٢٠١١ بە جێگری سەرۆکی پارتی هەڵبژێردرا.\nنێچیرڤان بارزانی وەک سیاسییەکی گەشبین، ورە بەرز و بە ئیرادە ناسراوە، بە نەرمی و میانڕەوی مامەڵە لەگەڵ لایەنەکانی کوردستان و عێراق و ولاتانی ناوچەکە دەکا، لە ناکۆکی و گرژی و ئاڵۆزییدا کارێکتەری ئاشتەوایی و رێککەوتنە، کەی دانوستان بە گرێ کوێرە دەگا ژیرانە دەیکاتەوە، ئەم خەسڵەتەی لە ناوخۆ و دەرەوەش ئومیدی لە سەر دانراوە.\nلە راپەڕینی 1991دا نێچیرڤان بارزانی وەک سەرکردەیەکی دیار و کاریزماتک دەرکەوت، لەمیحوەری سلێمانی بەشداریی کارای راپەڕینی کرد چوە ناو خەڵک پێێ گووتن رۆژانی بندەستی تەواو بوون، لەو کاتەوە وەک پیاوی ئاوەدانی و ئاشتەوایی باشتر ناسرا.\nلە راپەڕینەوە بۆ ئەندازیاری ئاوەدانی\nلە قۆناخی دەوڵەتداریشدا، ساڵی 1996 تاوەکو 1999 جێگری سەرۆکوەزیرانی کوردستان بوو، لە 1999 تاکو ٢٠١٩ بۆ ٥ خولی سەرۆکایەتی حکومەت، هەر خۆی بەربژێری پارتی و سەرۆکوەزیران بوە، لەو ساڵانەدا دەستپێشخەری ستراتیژیی گەورەی لە بواری تەندروستی و پەروەردەدا هەبوون، ژیانی خەڵک بوژایەوە، ئاوەدانکردنەوە بە فراوانی کوردستانی گرتەوە، سیاسەتێكی ئابووری تازەی بۆ وزەدا دانا، ئەمە هەرێمی كوردستانی خستە سەر نەخشەی وزەی جیهان، پەیوەندیی لەگەڵ دەوروبەر کۆمەڵگەی نیودەولەتی تۆکمە و باش کرد،\nئاوەدانکردنەوە،گەشانەوەی ئابوری و پێشخستنی کوردستان ئەولەویەتی کار بوون لە حوکمڕانیی نێچیرڤان بارزانییدا، هەولێر بووە پایتەختێکی نمونەیی، دەستی ئاوەدانی و پێشکەوتن گەیشتە هەموو شار و شارۆچکە و گووندەکانی کوردستان، دوو پڕۆژەی كارەبای 29 مێگاواتی دروستكران هەزار و ٦٠٠ گووندی وێرانکراو ئاوەدانکرانەوە.\nرێژەی خوێندەواری لە سەدا ٦٦وە بەرزبوەوە بۆ سەدا ٨٦، زانکۆ حکومیەکان لە سێ کران بە هەشت، ١٣ زانکۆی ئەهلی دامەزران.\nپێشتر ٢٦ نەخۆشخانە هەبوون ئێستا ژمارەیان بوەتە ٧٦، بنکە تەندروستیەکان کران بە ٩٦١، یەک نەخۆشخانەی تایبەت هەبوو ئێستا بوون بە ٤٩، بۆ هەموو کوردستان ٨٢٦ پزیشک هەبوون هەمیشە نەخۆش بە دوای پزیشکدا دەگەڕا بەڵام برەو بە کەرتی تەندروستی درا ئێستا ٦ هەزار و ٦٩٣ پزیشک هەن.\nلە بواری وەرزشدا هەرێمی کوردستانی کردە خاوەنی ٧٦ یاریگای گەورە و هەزار و ١٦ یاریگای بچووک، ئێستا ٤ ستایدیۆم هەن، ٤١ مەلەوانگە دروستکراوون.\nکاری میدیایی لە کوردستان پێی خستە قۆناغێکی گەشەسەندوو،سەنگ و رەواجی میدیاکار دەرکەوت، لە سەردەستی نێچیرڤان بارزانی ئازادی میدیا و پرۆفێشنال بوون بونە خەسلەتێکی باشی کاری رۆژنامەوانیی،٧٢ تەلەفزیۆنی ناوخۆیی و ١٢٩ رادیۆ دامەزران، ئێستا٣٠ تەلەفزیۆنی ئاسمانیش هەن.\nكشتوكاڵ و سه‌وزایی\nنێچیرڤان بارزانی بایەخێکی زۆری بە کشتوکاڵ و سەوزایی و پرۆژەکانی ئاوی خواردنەوە دا،زیاتر لە ١٢ ملیۆن و نیو رووبەری سەوز لە کوردستان هەیە لەگەڵ ٢٠ پرۆژەی گەورەی ئاوی خواردنەوە:\n3،097،903 مەتر تۆڕی ئاو راكێشرا\nزیاتر لە ٤٣ ملیۆن و ٧٠٠ هەزار مەتر رێگاوبان چاک و قیرتاو کرا، جادە گەیشتە گووندە دوورە دەستەکان،پرۆژە گەورەکانی بەرزە پرد لە هەولێر،شەقامی ١٢ی و ١٥٠ مەتری کە لەو پرۆژانەن زۆرترین کاریگەری باشیان بۆ خەڵک و هاتوچۆ و پێشخستنی هەولێر هەیە.\n100 كم رێگەی دووساید دروستكرا\n539 كم رێگەی یەك ساید\n6،523 كم رێگە بۆ گوندەكان\nنێچیرڤان بارزانی قۆناخە سەختەکانی داعش،قەیرانی ئابوری و تەنگژەی ناوخۆی بەبڕیاری بوێرانە تێپەڕاندن.\nدوای گشتپرسی،وڵاتانی ناوچەکە و هەندێکی جیهانییش پشتیان لە کوردستان کرد، نێچیرڤان بارزانی لە لووتکەی نائومێدیی خەڵکدا شانی دایە بەر بارێکی گران،هەرێمی کوردستانی خستەوە ناو ناوەندەکانی بڕیار، شکۆ و هەیبەتی کوردستان و خەڵکەکەی پاراست\nنێچیرڤان بارزانی کوڕی گەورەی ئیدریس بارزانیە ئیستا بوەتە سەرۆکی ٤ ساڵی داهاتووی کوردستان، بەوە ناسراوە لە گەڵخەڵکدا کراوە و تێکەڵە، پەیوەندی و نزیکیی لە گەڵ پیر و جواندا هەیە.لەو کاتەوەی لە حکومەتدا دەرکەوتوو و بڕیار بەدەستە،نەخشی هەبوە\nلە گەشانەوەی ئابوری کوردستان بونیاتنانی پەیوەندیەکی باشی ئابوری و سیاسی لە گەڵ وڵاتانی ناوچەکەدا، رۆڵی گرنگیهەیە لە باشکردنی بژێوی،ئاشتەوایی کۆمەڵایەتی ،زامنی مافی ئافرەتان و پەیداکردنیمتمانە و پێگەی بەهیز بۆیان هاوکات ژینگە پارێز و دۆستی سروشتە. سەرۆکی کوردستان حەزی لە وەرزشە رۆژانە ئەگەر مێشکی ساف بێ٦ کیلۆمەترێک رائەکا هەندێ جاریش بۆ لوتکەی چیا بە پێ سەردەکەوێ، ئەو پیاوێکی شیک و ئەنیقە ٥ مناڵی هەیە بیانووی ئەوانییش دەبڕێ، سەرۆکی کوردستان شەوانە سەیری تەلەفزیۆن ئەکا، لە کۆنترۆڵەکەی دەستییدا رووداو ژمارە یەکە.\nنێچیرڤان بارزانی فارسی، عەرەبی و ئینگلیزی دەزانی،خۆی دەڵێ عەرەبیەکم تۆز ئەکا بەڵام قسەی باشی پیئەکا هەر بەو عەرەبیەی ناکۆکی قوڵی هەولێر و بەغدای چارەسەر کرد،حکومەتی ئیستای بەغدای کردە دۆستی گیانی بە گیانی هەولیر، لە گەڵ ئەنقەرەش پەیوەندیەکی تووند و تۆڵی هەیە پێدەچێ تورکیەشی باش بێ، نێچیرڤان بارزانی شیعری کوردی و فارسییش دەخوێنێتەوە،بایەخی زۆر دەدا بە زمان و کلتوور،لەم قۆناغەشدا پۆستێکی دیکەی لە مێژوی کاری سیاسی و حکومەتداری خۆیی پێسپێردراوە ،گەورەترین دەسەڵاتی کوردستان دراوەتە دەست، ئەو دوەمین سەرۆکی هەرێمی کوردستانە.\nشاهۆ ئەمین ـ ڕووداو


كورد كتومت بزنەكەيە\nكورد كتومت بزنەكەيە\nترامپ : ئێمە هەقمان بەسەر شەڕێكەوە نییە 100 ساڵە لە نێوان تورك و كورد بەرپابووە.\nسەیرنیە بەلامەوە كە كورد ئەوەندە بیری كڵۆڵ و بەتاڵبێـت لە پەند وەرگرتن لەمێژوو ، كورد وەك ئەو گیاندارە زاكیرە كوتانە دەچێـتكە بە هاتنی بەهار گەشكە دەیانگرێت و وادەزانن ئیتر وەرزەكانی تری گەرما و خەزان و بەستەڵ‌ك ناگەڕێتەوە .\nسۆشیال میدیایان پڕ كردووە لە جنێودان بە ترەمپ و زەرب لێدان لە ئاڵای ئەمریكا و شێواندنی وێنەكانی ئەردۆگان و تكاكردن لە وڵاتانی جیهان كە كورد لە رۆژئاوا ( باكوری سوریا ) بپارێزن ، وەك ئەوەی ئێستا سیاسی و بڕیاربەدەستەكانی جیهان ئیشیان نەبێـت و هەر دانیشتبن بەدیار فەیسبووكی كوردەوە بزانن خەڵكی دڵگەرمی كورد چییان پێدەڵێن .\nشتێك هەیە دەبێـت هەموو كورد باش بیزانێت ، ئەویش ئەوەیە كە پاش روخانی دەوڵەتی ماد و لەناوبردنی دەسەڵاتی ئاینی زەردەشت ببڕای ببڕای كورد نابێتە خاوەنی دەوڵەت و لەمەی ئەمڕۆش زیاتر بەدەستناهێنێت.\nئەم بۆچوونەتان پێ سەیر نەبێـت كە گەلەكۆمەكیی كریستیان و جو و ئیسلام تەنها لەسەر پەیڕەوانی زەردەشتییە و هەرچییان لەدەستبێـت دەیكەن بۆ ئەوەی كورد هەمیشە ژێردەست و زەلیل و بێ دەوڵەت بێت ، هەموویان ئەوەندە پشتی كورد دەگرن تا دەگاتە ئەو هێڵە سوورەی بۆیان داناوە ،لەگەڵ بەزاندنی ئەو هێڵە سوورە ئیتر دۆستێك ، پشتیوانێك ، هاوپەیمانێك ، خواناسێك ، دیموكرتخوازێك ، ئومەمییەك لەم جیهانە 7 ملیار بەشەرییەدا نابینیتەوە باسی كورد بە باشە بكات و هەموویان دەیكوتن .\nكورد ( دەستبەبژێرە سیاسییەكەی كورد ) ئەم راستییە زۆر باش دەزانن ، بەڵام وەك ئاماژەم بۆكردووە چونكە زاكیرەیان زەعیفە و بەهارێك دەبینن ، ئیتر هەموو شتیان لەبیر دەچێتەوە و دەكەونە خەیاڵێك كە خۆیان و راستییەكانیان لێدەگۆڕێـت و دەكەونە سەركێشی كردن ، هەموو جارێكیش ئەنجامەكەی دووبارە دەبێتەوە كە سەركوتكردنی گەلی كوردستانە .\nترامپ لە هەڵوێستەكانیدا هیچی نەوتووە كە پێشبینی كراو نەبووبێت یان تازە بووبێت، كەچی كورد لێی كردۆتە هەرا ، وەك ئەوەی ئەمریكا یان وڵاتە زلهێزەكانی تر هەمیشە كوردیان بۆ بەرژەوەندی خۆیان بەكارنەهێنابێـت و دواتر پشتیان تێنەكردبێت !؟.\nترامپ هەر ئەوەی وتووە كە 2700 ساڵە باوانیشی بە باوانی ئێمەیان وتووە ، ئینجا كەس گلەیی نەكات و كورد لەمە زیاتری بۆ بەدەستنایەت و هەمیشە وەك بزنەكەی هەیاسی خاس دەبێت ... تكایە بڕۆن مێژووش بخوێننەوە بزانن ئەم بۆچوونەم لە سەدان نووسین و یاداشتی باوانمان نووسراونەتەوە یان من لە گیرفانم دەرمهێناون !؟.\nبۆيە داوا دەكەم چیتر سەركردایەتی كورد رسك بە ئێستای گەلەوە نەكەن و لەمە زیاتر بە ناوی سەربەخۆیی و رزڤاریی نیشتمانیی خوێنی كوڕ و كچی كورد بە فیڕۆ نەدەن ، ئەوەی بۆ كورد گیرنگە مانەوەیە لە بوونی مرۆڤایەتیدا نەك خۆبەڕێوەبەریی و دەوڵەتی سەربەخۆ .\nسەركردەكانی كورد قەت ئەو گرەوە نەكەن كە ئێستا عەقڵییەتی جیهان گۆڕأنی بەسەردا هاتبێ و بە پشتیوانی ئەوان كورد لە جوگرافیایەكی دیاریكراودا قەڵەمڕەوبێت و دەوڵەتی هەبێـت .


سەلیمی دووەم - ویکیپیدیا، ئینسایکڵۆپیدیای ئازاد\nسەلیمی دووەم کوڕی سوڵتان سولەیمان قانونی ساڵی ١٥٢٤–١٥٧٤ز، خەلیفەی عوسمانی یانزەیەم بووە، دایکی خەرم سوڵتان یان ڕۆکسەلانی ڕووسی کە ڕووسییەکی موسڵمان بوو کە ھەستا بە چەندین فرت و فێڵ بۆ کۆتایی ھێنان بە کوڕە گەورەترەکانی تری سولەیمان قانوونی تاکو ڕێگە بکاتەوە بۆ کوڕەکەی دەسەڵات وەربگرێت، و ساڵی وەرگرتنی دەسەڵاتی ١٥٦٦ز بوو.\nسوڵتان سەلیمی دووەم\n١ فەتحەکانی سەردەمی\n٢ پەیوەندییەکانی لەگەڵ فەڕەنسا\n٣ ئیشە جەنگییەکان\n٣.١ شەڕی لیپانتۆ\n٤ فەتحی تونس و یەمەن\nسەدری ئەعزەم محەمەد پاشا سەقڵڵی مردنی قانوونی شاردەوە لە ترسی شۆڕشی ئینکیشارییەکان هەتا سەلیمی دووەم دەسەڵات وەردەگرێت، لاواز بوو لە توانایدا نەبوو فەتحەکانی باوکی و ڕێکخستنە ناوخۆییەکان بپارێزێت، زۆربەی دەسەڵاتەکەی دا بە وەزیرەکانی، و کاتێک ڕێگەی گرت لە بەخشینی بەخششەکان بە سەربازەکان یاخی بوون و گوێڕایەڵی سەرکردەکانیان نەئەکرد تا ناچاریانکرد بەخششیان بداتێ، هەندێک وایدەبینن ئەگەر شان و شکۆی پیشتری دەوڵەتەکە و هێزی وەزیر محەمەد پاشا سەقڵی نەبووایە دەوڵەتەکە بە یەکجار ئەڕووخا، و ڕێکەوتنێکی بەست لەگەڵ نەمسا کە تیایدا دانی بە موڵکەکانی نا لە مەجەڕدا لە بەرامبەر جزیەی ساڵانەدا.\nپەیوەندییەکانی لەگەڵ فەڕەنسادەستکاری\nڕێکەوتنەکانی نوێ کردەوە لەگەڵ فەڕەنسا و پۆلەندا و و لەگەڵ فەڕەنسادا ڕێکەوت لە دانانی هێنری دی فالوا برای پاشای فەڕەنسا شارلزی نۆیەم وەک پاشای شانشینی پۆڵەندە، و ئەو وڵاتە لە ژێر ڕاسپاردەی دەوڵەتی عوسمانیدا بوو تا سەردەمی سولتان موڕادی سێیەم کە داینا لە ژێر ڕاسپاردەی فەڕمی والی بەغداندا، فەڕەنسا بازرگانی لە دەریای ناوەڕاست دەست پێکرد و نێرراوە مەسیحییە کاسۆلیکییەکانی ئەنارد بۆ لایەنگرانی لە دەوڵەتی عوسمانیدا بە تایبەت لە شام، بەمەش ئیشکردن لە ناوەوە لە دژی عوسمانییەکان دەستی پێکرد و پەروەردەی مەسیحییەکانیان کرد لە پەیوەندیکردنیان بە فەرەنساوە، و فەڕەنسییەکان چاوتێبڕینی خۆیان لە باکووری ئەفریقادا دەرخست بە سوود وەرگرتن لە ئەنجامەکانی شەڕی لیبانتۆ، کاتێک داوایەکیان پێشکەش بە سوڵتانی عوسمانی کرد کە ڕێگە بدات بە فەرەنسا دەست بگرێت بەسەر جەزائیردا بە بیانووی پاراستنی ئیسلام و موسڵمانان لەبەرامبەر بڕێک پارەدا، خەلیفە ئەوەی ڕەتکردەوە و دواتر ڕازی بوو بەوەی تایبەتمەندی بازرگانیان بداتێ دوای سووربونێکی زۆر.\nمحەمەد پاشا سەقڵی هەڵمەتێکی سەربازی ئامادە ئەکرد بۆ فەتحی ئەستراخان کە لە ژێر دەستی ڕووسیەکاندا بوو و هەڵئەسان بە گرتنی ڕێگە بازرگانیەکان و حەج لەسەر خەڵکی خواڕزم و سەمەرقەند و بوخاری و ناوچەکانی دەوروپشتیان، و پلانی عوسمانییەکان کردنی ئەستراخان بوو بە بنکەیەکی سەربازی بۆ پاراستن لە ڕووس و ویستە فراوانخوازییەکانیان بوەستێنن، ئیشەکە لە زستاندا وەستا بەڵام بە گشتی هەڵەمەتەکە سنورێکی بۆ بەرەوپێشچوونی ڕووس دانا بە شێوەیەکی کاتی.\nلە هەوڵێکدا بۆ گێڕانەوەی ئەندەلووس چەک وپ ێداویستی شەڕ نێردرا و بە نهێنی پەیوەندییان پێوەکرا لەلایەن ئولوج علی پاشاوە لە جەزائیر بە سوود وەرگرتن لەوەی ئیسپان سەرگەرمی شەڕبوون لە هۆڵەندا، و ئاشکرابوونی یەکێک لە پیاوە ئەندولسییەکان، ئیسپانی وریا کردەوە و ڕووبەڕووی هەوڵەکانی ئولوج عەلی پاشا بوونەوە، و ئەوەی ناکۆکییەکانی زیاد کرد نوقم بوونی ٣٢ کەشتی جەزائیری بوو لە دەریای ناوەڕاستدا.\nوێنەی شەڕی لیپانتۆ، ساڵی ١٥٧١ز\nلەم سەردەمەدا فەتحی قوبرس کرا کە ئەو کاتە سەر بە بوندقیە بوو، هەروەها دەریاییە عوسمانییەکان غەزووی دوورگەی کریت و زەنتە و ئەوانی تریان کرد، خەڵکی بوندقیە ترسان لە لەدەستدانی خاکەکانی ئیتالیا و دەسەڵاتی بوندقیە، پاپا هاوپەیمانی بەست لە نێوان ئیسپانیا و بوندوقیە و جەنوا و قەشەکانی دوورگەی ماڵتا، کەشتیگەلێکیان لە ٣٢ کەشتی پیکەوەنا و هێرشیان کردە سەر عوسمانییەکان کە ڕووبەڕووی ئەم هاوپەیمانییە بوونەوە بە ٣٠٠ کەشتی، بەڵام عوسمانییەکان لە یەکیک لە دوورگەکاندا شکان و ژمارەیەک لە گەورە دەریایی موسڵمانان بە دیل گیران و کوژران، و ئەم ڕووداوە خاڵی گۆڕان و گەشبینی ئەورووپیەکان بوو لە کاتێکدا کەشتیگەلی عوسمانییەکان بەوە ناوی هەبوو کە هەرگیز تێک ناشکێت.\nلەلای عوسمانییەکانەوە ئولوج عەلی پاشا توانی دەستبگرێت بەسەر کەشتییەکانی قەشەی ماڵتادا و ژمارەیەکی زۆری ئەو کەشتیانەی لەگەڵی بوون پاراستی، پاشان محەمەد سەقڵی پاشا دەستی کرد بە بنیاتنانەوەی کەشتیگەل بە هەموو هێز و هیممەتێکیەوە، و سوڵتان سەلیمی دووەم بەشێک لە کۆشکەکەی خۆی پێ بەخشین تا کەشتییەکەی تیا بنیات بنێنەوە و لە پارەی تایبەتی خۆی پێیدان و پارەیان لە خەڵک کۆنەکردەوە بۆی و لە ماوەی کەمتر لە ساڵێکدا ٢٥٠ کەشتییان بنیات نایەوە، و ئەم هەواڵەش بوندقیەی وا لێکرد کە ڕازی بێت بە دانی باجێکی شەڕ بۆ خەلافەتی عوسمانی کە بڕەکەی ٣٠٠ هەزار دوکا بوو و هەروەها وازی لە دوورگەی قوبرس هێنا بۆی بە هۆی ئەو ناکۆکیانەی لە نیوان سەرکردەکانی هاوپەیمانییکەدا دروستبوو دوای سەرکەوتنیان و بوو بە هۆی جیابوونەوەیان.\nلە ئەنجامەکانی شەڕی لیبانۆ واز هێنانی عوسمانییەکان بوو لە گێڕانەوەی ئەندەلوس و هەروەها ژمارەیەک لە شارەزا دەریاییەکانیان لە دستدا کە لەوە دوا جێگرتنەوەیان قورس بوو.\nفەتحی تونس و یەمەندەستکاری\nخەلیفە فەرمانی کرد بە ڕزگارکردنی توونس کە ئیسپان داگیریان کردبوو ساڵی ٩٨٠ک، وەزیری جەنگی سینان پاشا بە سوپاکەیەوە و لەگەڵ ژمارەیەک لە دەریاییە عوسمانییەکان چوو بۆ فریاکەوتنی خەڵکی توونس و گەمارۆی ئیسپانیان دا تا ناچاریان کرد بکشێتەوە بۆ قەڵایەک بە ناوی بستیۆن، و زۆر بە توندی گەمارۆی قەڵاکەیان دا تا فەتحیان کرد.\nسەدڕی ئەعزەم محەمەد سەقڵی پاشا سوپایەکی گەورەی نارد بۆ یەمەن بۆ وەڵامدانەوەی شۆڕشەکەی ئەوێ و وەزیری جەنگ سینان پاشا و والی میسر یارمەتییان دا و دەستیان گرت بەسەر شۆڕشەکەدا ساڵی ٩٧٦ک، یەمەن گرنگ بوو بۆ خەلافەت لەبەرئەوەی وەک بەربەستێک بوو لە بەردەم بەرو پێشچوونی پورتوگالییەکان بۆ حیجاز و بنکەیەک بوو بۆ لێدانی پورتوگالییەکان لە دەریای سوور و ئۆقیانووسی هیندییدا.\nمێژوونووسە ڕۆژئاواییەکان ئەڵێن هۆکاری مردنی سەلیمی دووەم ڕۆچوونی بووە لە خواردنەوەی مەییدا، لە کاتێکدا مێژوونوسە موسڵمانەکان ئەڵێن هۆکاری مردنی هەڵکەوتنی قاچی بووە لە حەمامدا و کەوتنێکی بەهێز کەوتووە و نەخۆش کەوتووە چەند ڕۆژیک پێی و پاشان وەفاتی کردووە ساڵی ١٥٧٤ز.\nکتێبی دەوڵەتی عوسمانی - محەمەد فەرید بەگ[ژێدەرێکی پشتڕاستکراو نییە]\nدەوڵەتی عوسمانی - د.عەلی محەمەد سەڵابی[ژێدەرێکی پشتڕاستکراو نییە]\nوەرگیراو لە «https://ckb.wikipedia.org/w/index.php?title=سەلیمی_دووەم&oldid=834975»\nدواجار لە ٠٥:٠٩ی ٥ی ئەیلوولی ٢٠٢١ دەستکاری کراوە\nئەم پەڕەیە دواجار لە ٠٥:٠٩ی ٥ی ئەیلوولی ٢٠٢١ نوێ کراوەتەوە.


نێچیرڤان بارزانی :هێرشەكانی داعش كاردانەوەی توند و خێراو بەرگری و سەربازیی تۆكمەی دەوێت – لڤین پرێس\nنێچیرڤان بارزانی :هێرشەكانی داعش كاردانەوەی توند و خێراو بەرگری و سەربازیی تۆكمەی دەوێت\nشەوی رابردوو تیرۆریستانی داعش، پەلاماری گوندی خدر جیجەی بناری چیای قەرەچوغیان دا، لەو پەلامارە دڕندانەیەدا، کوێرانە کەوتنە دەستڕێژی کردن لە خەڵکی سڤیلی گوندەکە، لە ئەنجامدا سێ ھاوڵاتی شەھید بوون و ژمارەیەکیش بریندار بوون.\nدواتر ھێزی پێشمەرگە ئۆپەراسیۆنێکی کێوماڵکردنی بۆ ناوچەکە ئەنجامدا، لەوکاتەدا، یەکێک لە ئۆتۆمبێلەکانی پێشمەرگە کەوتە بۆسەی تیرۆریستانی داعشەوە، بەداخەوە حەوت پێشمەرگە شەھید بوون.\nنێچیرڤان بارزانی سەرۆکی هەرێمی کوردستان، لە پەیامەکەیدا لە بارەی هێرشەکانی داعش لە قەرەچوغ ڕایگەیاندووە،” هێرش و پەلامارى ڕۆژانه‌ى تیرۆرستانی داعش، ئيتر کاردانەوەی توند و خێرا و گرتنەبەری ڕێکاری بەرگری و سەربازیی تۆکمەی لە عیراق و هەرێمی کوردستان دەوێت کە سنوورێکی یەکجاری بۆ تاوان و کردەوە تیرۆرستییەکانیان دابنێت”.\nێچیرڤان بارزانی سەرۆكی هەرێمی كوردستان:\nزۆر بە توندی سەرکۆنەی هێرشى دڕندانه‌ى شەوی ڕابردووى تيرۆرستانى داعش لە ناوچەی سەرگەڕان و قەرەچووخ لە سنووری مەخموور بۆ سه‌ر خه‌ڵكى سڤيل ده‌كه‌ين كه لە ئەنجامدا سێ برا لە یەک خێزان شەهید و چەند هاووڵاتییەکی دیکەش بریندار بوون، لەگەڵ شەهیدبوونی ژماره‌يه‌ك پێشمەرگەى قاره‌مان و برینداربوونی ژماره‌يەکی دیکەیان له كاتى ئۆپه‌راسيۆنى ڕاونانى تيرۆرستاندا.\nپرسە و سەرەخۆشیی قووڵمان ئاراسته‌ى خانه‌واده و کەسوکاری سه‌ربه‌رزى شەهیدان دەکەین و لە دڵەوە هاوسۆز و هاوخەمیانین. خوای مەزن گیانی شەهیدان بە بەزەیی و میهرەبانیی خۆی شاد بکات و سەبووری و ئارامی بە خێزان و کەسوکاریان ببەخشێت. هيواى زووچاكبوونه‌وه بۆ برينداران ده‌خوازين.\nهێرش و پەلامارى ڕۆژانه‌ى تیرۆرستانی داعش، ئيتر کاردانەوەی توند و خێرا و گرتنەبەری ڕێکاری بەرگری و سەربازیی تۆکمەی لە عیراق و هەرێمی کوردستان دەوێت کە سنوورێکی یەکجاری بۆ تاوان و کردەوە تیرۆرستییەکانیان دابنێت.\nبۆ ئەم مەبەستە پێداچوونه‌وه به دۆخ و توانا سه‌ربازييه‌كاندا و هەنگاوی خێرا و هەنووکەیی بۆ هەماهەنگیی کاراتری سوپای عیراق و پێشمەرگە و بەشداری و پشتیوانیی هاوپەیمانیی نێودەوڵەتی پێویستە کە بۆشاییی ئەمنی و سەربازی بەتایبەتی لە ناوچەکانی نێوان پێشمەرگە و هێزە عیراقییەکان پڕ بکاتەوە.\nلە ڕووی سیاسیشەوە دەبێ هەموو هێز و لایەنە عیراقییەکان بزانن کە تا پرۆسەی سیاسی ڕاستەڕێ نەبێت و ئارامی و سەقامگیریی سیاسی لە وڵات جێگیر نەبێت، تیرۆرستان زیاتر دۆخەکە دەقۆزنەوە، بۆیە ئەرکی لەپێشینەی نیشتمانیی تەواوی عیراقییەکانە تا زووە ناکۆکیی سیاسی تێپەڕێنن و هەموومان پێکەوە بۆ بەرەنگاربوونەوەی\nتیرۆر و گێڕانەوەی ئارامی و سەقامگیری کار بکەین.\nمسعود بارزانی داوای تۆڵەی خوێنی شەهیدەكانی قه‌ره‌چوغ دەکات زووترین كات


پانۆرامای شەنگال لەیادی کارەساتی شەنگالدا » DidiMn\nپانۆرامای شەنگال لەیادی کارەساتی شەنگالدا\nلە درێژەی کار و چالاکییەکانی بەڕیوەبەرایەتیی ڕۆشنبیری و هونەریی دهۆک، بە هاوکاری پارێزگاری ئەو شارە، ئێوارەی ڕۆژی ٣/٨/٢٠١٦ لە نێو هۆڵی کۆنفرانسەکانی زانکۆی دهۆک، نماییشی پانۆرامای شەنگال نماییش کرا. ئەم بەرهەمە لە دەرهێنانی شانۆکاران مەسعود عارف و ئەحمەد مەشخەتی بوو و بۆ یادی کارەساتی داگیرکردنی شەنگال لە لایەن دەوڵەتی ئیسلامییەوە ئامادە کرابوو.\nدەربارەی ناوەڕۆکی ئەم بەرهەمە، مەسعود عارف، یەکێک لە دەرهێنەرانی ئەم کارە بۆ دیدی من گوتی: “پانۆرامای شەنگال لە حەوت تابلۆ پێک هاتبوو کە بریتی بوون لە تابلۆی پێکەوەژیانی سێ ئایین، دروستکردنی ئاڵا، کەشی ئایینەکان بەتایبەتی ئایینی ئێزدی و هاتنی دەوڵەتی ئیسلامی، کۆچ بەرەو شاخەکان و گۆڕە بەکۆمەڵەکان، دیل و داعش، پێشمەرگە و شەڕی ڕەوا لەگەڵ سەرکەوتن.”\nدەربارەی شێوازی کارکردنیان، ئەو دەرهێنەرە گوتی: “فۆڕمی ئەم کارە تێکەڵاو بوو لە جوڵەی شانۆیی و سەما و بە شێوەی کۆریۆگرافیا بوو. تێکەڵاوکردنی ئەم دوو بابەتە هاوکاتی پێشاندانی فیلمێکی دۆکیۆمێنتاری بوو لەسەر منداڵانی شەنگال لە کەمپەکانی باشووری کوردستان، کە ئەویش بەسترابوو بە بیرۆکەی کارەکەوە و زمان و کەرەستە و جلوبەرگی کوردی زاڵ بوو لەم فۆڕمەدا.”\nArasAbdulla, Sinjar Panorama,


👁 ئەڤ بابەتە 23,113 جار هاتیە دیتن\n📊 بەڕێوبەرایەتی هاتووچۆی سلێمانی کۆی گشتی ئاماری رووداوەکانی هەفتەی رابردووی راگەیاند ئامار و راپرسیا\n📅 دەمێ تومارکرنێ Sep 9 2018 12:51PM\n👁 ئەڤ بابەتە 1,529 جار هاتیە دیتن\nلەراگەیاندراوەکەدا کە کۆپیەکی دەست PUKmedia کەوتوو [ زێدە... 👁] ✖ ✖ ✖ 0 1 ✔ 95% ✍ هـ.ب. 9-9-2018 12:51:03\n📝 بەیاننامەی ناوەندی هاوکاریی حیزبەکانی کوردستانی ئێران: بە هەڵوێستێکی شیاو و یەکگرتووانە بەرەوڕووی تاوانەکانی کۆماری ئیسلامی دەبینەوە! بەلگەنامە\n📅 دەمێ تومارکرنێ Sep 9 2018 11:59AM\n👁 ئەڤ بابەتە 1,635 جار هاتیە دیتن\nڕۆژی 17ی خەرمانی ئەمساڵ (8ی سیپتامبری 2018) ڕژیمی [ زێدە... 👁] ✖ ✖ 0 1 ✔ 99% ✍ هـ.ب. 9-9-2018 11:59:33\n📝 بەیاننامەی ڕێخراوی یەسنا؛ پێتان دەڵێین ئەمە چارە نیە ئەمە تاوانی راستەقینەیە بەلگەنامە\n📅 دەمێ تومارکرنێ Sep 10 2018 10:47AM\n👁 ئەڤ بابەتە 1,427 جار هاتیە دیتن\nخوێنەری بەڕێز جێگەی داخە کوردستان و ناوچەکانی دە [ زێدە... 👁] ✖ ✖ ✖ 0 1 ✔ 91% ✍ هـ.ب. 10-9-2018 10:47:32\n📝 پەژاک بەتووندی ئیدانەی هێرشەکەی ڕژێمی ئێران بۆ سەر کۆیە دەکات بەلگەنامە\n📅 دەمێ تومارکرنێ Sep 9 2018 9:19PM\n👁 ئەڤ بابەتە 1,496 جار هاتیە دیتن\nهاوکاتبوونی هێرشی مووشەکی کۆماری ئیسلامی بۆ کۆیه، [ زێدە... 👁] ✖ ✖ ✖ 0 1 ✔ 93% ✍ هـ.ب. 9-9-2018 21:19:38\n👁 ئەڤ بابەتە 1,578 جار هاتیە دیتن\n📝 شاناز ئیبراهیم ئەحمەد بۆ لەسێدارەدانی رامین و زانیار و لوقمان هاوخەمی دەردەبڕێت بەلگەنامە\n📅 دەمێ تومارکرنێ Sep 9 2018 10:20AM\n👁 ئەڤ بابەتە 2,223 جار هاتیە دیتن\nدەقی هاوخەمی نامەکە زۆر بەداخەوەم هێندەی هەموو د [ زێدە... 👁] ✖ ✖ ✖ 0 1 ✔ 95% ✍ هـ.ب. 9-9-2018 10:20:51\n📊 لە سوید 28 کورد خۆیان لە سێ هەڵبژاردندا بەربژێر کردووە ئامار و راپرسیا\n📅 دەمێ تومارکرنێ Sep 6 2018 9:49AM\n👁 ئەڤ بابەتە 1,195 جار هاتیە دیتن\nرۆژی یەکشەممەی داهاتوو 09-09-2018 لە سوێد، لە یەک [ زێدە... 👁] ✖ ✖ ✖ 0 1 ✔ 89% ✍ هـ.ب. 6-9-2018 9:49:45\nفایلێن پەیوەندیدار 49,043


ماڵپەری فیردەوس | حوکمی ئەو کەسە چییە دەڵێت : من جوولەکەم یان کافرم ؟\nسەردێری پرسیار:حوکمی ئەو کەسە چییە دەڵێت : من جوولەکەم یان کافرم ؟\nبەرواری دانان :2018-10-30 کۆدی پرسیار:758\nپرسیار // حوکمی ئەو کەسە چییە دەڵێت : من جوولەکەم یان کافرم ؟\nوەڵام // زانایان دەلێن ھەر موسلمانێک بلێت من گاورم یان جوولەکەم یان کافرم ، ئەوە بە ھەڵگەڕانەوە لە دین حساب دەکرێت و کافر دەبێت .\nزانایان دەلێن ئەگەر ئەم وشەیە بلێت بە ویستی خۆی و ئاگای لەخۆ بێت و زۆری لێ نەکرا بێت و شارەزا بێت ، ئەوا کوفرە و کافر دەبێت ، بەلام ئەگەر لە حالەتی تۆڕە بوون دا بێت بە جۆرێک ئاگای لەخۆ نەبێت چی وتووە ئەوە کافر نابێت ، چونکە ئاگای لە خۆ نەبووە ، بەلام ئەگەر تۆڕە بوونێک بێت ئاگای لەخۆ ھەبێت و ئەم وتەیە بلێت ئەوە کوفرە و کافر بوونە .\nابن عثیمین ڕەحمەتی خوای لێ بێت دەفەرمووێت : (( ئەگەر وتەیەک بلێت لە ئیسلام دەربچێت ، وەک ئەوەی بلێت : جوولەکەم یان گاورم یان مەجووسی یان بەریم لە ئیسلام یان قورئان یان پێغەمبەر ئەوە کافری ھەڵگەڕاوەیە ، قسەی ئەو وەردەگرین لەسەری حساب دەکرێت . )) "الشرح الممتع" (6/279) .\nئەم وشەیە کوفرە و لەدین دەرچوونە ، بەڵام لەگەڵ ئەوەش نالێین ھەموو کەسێک ئەمە بلێت کافرە ، چونکە کافر کردن مەرج و ڕێگری ھەیە .\nابن عثیمین ڕەحمەتی خوای لێ بێت دەفەرمووێت : (( دەبێت پێش ئەوەی حوکم بەسەر موسلمان بدەیت بە کوفر سەیری دوو شت بکەیت :\nیەکەم : بەلگەی قورئان و سونەت ھاتبێت لەسەر کوفری ئەو وتە یان ئەو کردەوەیە .\nدووەم : جێ بەجێ کردنی حوکمەکە لەسەر کەسێکی دیاری کراو یان بکەری دیاری کراو ، بەجۆرێک مەرجەکانی تەکفیر ھاتبێتە دی و ڕێگرەکانی تەکفیر لاچوو بێت .\nگرینگترین مەرجی کافر کردن :\nدەبێت شارەزا بێت بەو وتەیە یان کردەوەیەی کە کوفرە و پێ کافر دەبێت ، لەبەر وتەی خوای گەورە : " وَمَنْ يُشَاقِقْ الرَّسُولَ مِنْ بَعْدِ مَا تَبَيَّنَ لَهُ الْهُدَى وَيَتَّبِعْ غَيْرَ سَبِيلِ الْمُؤْمِنِينَ نُوَلِّهِ مَا تَوَلَّى وَنُصْلِهِ جَهَنَّمَ وَسَاءَتْ مَصِيرًا " النساء/115 .\nوە وتەی خوای گەورە دەفەرمووێت : " وَمَا كَانَ اللَّهُ لِيُضِلَّ قَوْمًا بَعْدَ إِذْ هَدَاهُمْ حَتَّى يُبَيِّنَ لَهُمْ مَا يَتَّقُونَ إِنَّ اللَّهَ بِكُلِّ شَيْءٍ عَلِيمٌ " التوبة/115.\nلەبەر ئەوە زانایان دەلێن : ئەوەی ئینکاری واجبەکان دەکات ، تازە موسلمان ببێت یان نوێ ئیسلام ببێت ئەوە کافر نابێت ھەتا بۆی ڕوون دەکرێتەوە .\nڕێگری تری کوفر ئەوەیە کە شتێک دەکات یان دەلێت بێ ویستی خۆی ، چەند شێوە ھەیە :\nلەوانە زۆری لێ بکرێت ، ئەو کردەوەیەی دەکات یان ئەو وشەیەی دەلێت لەبەر زۆری لێ کردن بێت و دڵی پێی خۆش نییە ، ئەو کات کافر نابێت لەبەر وتەی خوای گەورە دەفەرمووێت : " مَنْ كَفَرَ بِاللَّهِ مِنْ بَعْدِ إِيمَانِهِ إِلَّا مَنْ أُكْرِهَ وَقَلْبُهُ مُطْمَئِنٌّ بِالْإِيمَانِ وَلَكِنْ مَنْ شَرَحَ بِالْكُفْرِ صَدْرًا فَعَلَيْهِمْ غَضَبٌ مِنْ اللَّهِ وَلَهُمْ عَذَابٌ عظيم " النحل/106 .\nلەوانە فکری دابخرێت و نەزانێت چی وتووە ، لەبەر زۆر دڵخۆش بوونی یان زۆر ترسانی یان زۆر خەمبار بوونی یان شتی تری ھاو شێوەی ئەمانە .\nبەلگە ما ثبت في صحيح مسلم (2747) عن أنس بن مالك رضي الله عنه قال : قال رسول الله صلى الله عليه وسلم : " لَلَّهُ أَشَدُّ فَرَحًا بِتَوْبَةِ عَبْدِهِ حِينَ يَتُوبُ إِلَيْهِ ، مِنْ أَحَدِكُمْ كَانَ عَلَى رَاحِلَتِهِ بِأَرْضِ فَلَاةٍ فَانْفَلَتَتْ مِنْهُ ، وَعَلَيْهَا طَعَامُهُ وَشَرَابُهُ ، فَأَيِسَ مِنْهَا ، فَأَتَى شَجَرَةً فَاضْطَجَعَ فِي ظِلِّهَا ، قَدْ أَيِسَ مِنْ رَاحِلَتِهِ فَبَيْنَا هُوَ كَذَلِكَ ، إِذَا هُوَ بِهَا قَائِمَةً عِنْدَهُ ، فَأَخَذَ بِخِطَامِهَا ثُمَّ قَالَ مِنْ شِدَّةِ الْفَرَحِ : اللَّهُمَّ أَنْتَ عَبْدِي وَأَنَا رَبُّكَ ، أَخْطَأَ مِنْ شِدَّةِ الْفَرَحِ " )) " القواعد المثلى " ، " مجموع الفتاوى " (3/343 ، 344) .


ساڵیادى ریفراندۆم سه‌ردانى شاندێکی به‌غدای بۆ کەرکوک هه‌ڵوه‌شانده‌وه – SNN\nHome›کوردستان›ساڵیادى ریفراندۆم سه‌ردانى شاندێکی به‌غدای بۆ کەرکوک هه‌ڵوه‌شانده‌وه\nبڕیاربوو ئه‌مڕۆ شاندێكى په‌رله‌مانى عێراق به مه‌به‌ستى له نزیكه‌وه بیننى پرۆسه‌ى ته‌عریبى ناوچه كوردنیشینه‌كان سه‌ردانى سنوورى كه‌ركوك بكه‌ن، به‌ڵام له‌به‌ر ساڵیادى ریفراندۆم و روونه‌دانى كێشه سه‌ردانه‌كه‌یان هه‌ڵوه‌شاندوه‌ته‌وه.\nسه‌رچاوه‌یه‌ك له په‌رله‌مانى عێراق به snnى راگه‌یاند؛ بڕیار بووه ئه‌مڕۆ 25ى ئه‌یلوولى 2020 به‌شیر حه‌داد جێگرى دووه‌مى سه‌رۆكى په‌رله‌مانى عێراق و شاندێكى یاوه‌رى كه بریتى بوون له 12 ئه‌ندام په‌رله‌مان سه‌ردانى كه‌ركوك بكه‌ن بۆ له نزیكه‌وه بینینى داواكارى جوتیارانى كورد و ئه‌و كێشه‌و گرفتانه‌ى به‌هۆى عه‌ره‌بى هاورده‌وه له ناوچه‌كه سه‌ریهه‌ڵداوه‌ته‌وه.\nوتیشى، شانده‌كه كه چه‌ند ئه‌ندامێكى له نه‌ته‌وه‌ى عه‌ره‌ب بووه، له به‌ر ساڵیادى ریفراندۆم و دروستنه‌بوونى كێشه‌و گرفت سه‌ردانه‌كه‌یان هه‌ڵوه‌شاندووه‌ته‌وه و به تایبه‌تیش كه زانیارییان هه‌بووه له‌لایه‌ن پارێزگاى كه‌ركوكه‌وه خه‌ڵكیان ئاماده‌كردبوو بۆ ئه‌وه‌ى هه‌ندێك داواكارى بخه‌نه‌ڕوو به جۆرێك کاریگه‌رى له‌سه‌ر سه‌ردانه‌كه هه‌بێت كه تایبه‌ته به دۆسیه‌ى ته‌عریب كردنى ناوچه كوردستانییه‌كان.\nژمارەیەک بەرپرسی حکومی لە هەولێر تووشی کۆرۆنا بوون


ڕوسیا توركیا دەخاتە تەڵەكەوە\nدەسەڵاتی سەربازی مۆسكۆ لەسوریا دەبێتە هەڕەشە بۆ سەر ئەردۆغان\n8084 جار خوێندراوه‌ته‌وه\nرەجەب تەیب ئەردۆغانی سەرۆك كۆماری توركیا پابەندەی ئەو بەڵێنانەی نابێت، كە بەڤلادیمێر پۆتنی سەرۆكی روسیا دابوو ، بۆیە هێز و هاوپەیمانەكانی لە سوریا پڕچەك دەكات ، لە بەرانبەریشدا بنكەی (حومەیمیی) روسیا لە سوریا لەبەرانبەر ئەو بەڵێنشكێنییەدای توركیادا هەڕەشە لە توركیا دەكات.\nبە گوێرەی ئەو سازانكاریەی كە له ئاستانا لە نێوان توركیا و ڕووسیا و ئێران هاتبۆكایەوە ، بڕیار وابوو توركیا هێزە سەربازییەكانی لە خاڵەكانی پشكنینی ناوچەی كەمكردنەوەی پشێوویەكان جێگیر بكات ، هەر بە گوێرەی لێكتێگەیشتنی ئەو سێ لایەنەش ، نەدەبوو هێزەكانی توركیا لەناو خاكی سووریا و لەو ناوچە دیاریكراوانە لە 1000 سەرباز زیاتربن.\nبەڵام دوای خۆسازدانی هێزەكانی سووریا بۆ گرتنەوەی ئیدلب و دەرهێنانی لە بن دەستی بەرەی نوسڕە و لایەنە پاشكۆكانی كە هاوپەیمانی توركیان ، دوای ئەوەش كە دانوستانەكانی لوتكەی تاران شكستی هێنا كە هەرسێك سەرۆكی ڕووسیا و توركیا و ئێرانی كۆكردەوە بە مەبەستی بڕیاردان لەسەر چارەنووسی ئیدلب ، توركیا سوپاگەلە زەبەلاحەكەی خۆی ناردە سووریا و گەیشتنە ناوچەكانی (مەرك) لە ناوچەی لادێنشینی حەما كە 90 كیلۆمەتر لە سنووری توركیاوە دوورە.\nلە دوای شكستی لوتكەی ناوبراو ، توركیا دەیەها لۆری چەك و تەقەمەنی و سەدەها سەربازی كە ژمارەیان لە 1000 زیاترە ناردە ناو خاكی سووریاوە ، ئەمشە پێچەوانەی لێكتێگەیشتنەكانی ئاستانەیە و بەشێوەیەكیش ڕووسیای توڕەكرد كە لە بنكەی حومەیمەوە هەڕەشە لەو هێزانە بكات.\nئەم بارگرژییەی نێوان ڕووسیا و توركیا لەو ڕاگەیاندنانەوە دەركەوت كە نیمچە یەكتربڕینێكی تەواو كەوتۆتە نیوان سیاسەت و بەرژەوەندییەكانی ئەو دوو ووڵاتەوە لە سووریا ، بۆیە بنكە سەربازییە ڕووسیەكە جەختی لەوە كردەووە كە پاڵپشتی هەر جووڵەیەكی سەربازی سوپای سووریایە دژ بەو هێزە ڕۆژئاواییانەی كە بە ناشەرعی لەسەر زەوی سووریا لەنگەریان گرتووە بە هێزە سەربازییەكانی توركیاشەوه لە باكوری ئەو ئەو وولاتە.\nبنكەی حومەیمیم  بوونی ئەو هێزە توركییە زۆرانەی لە سووریا بە ناشەرعی لە قەڵەمدا و ڕاشیگەیاند كە مافی هێزەكانی سووریایە وا مامەڵەیان لەگەڵ بكات كە هێزی ناشەرعین ، ئەوەشی بیر هەمووان هێنایەوە كە ئەو پرۆتۆكۆڵانەی لەگهڵ ئەنقڕە لەسەریان ڕێككەوتووە و تایبەتن بە خاڵەكانی چاودێریكردن لە باكووری سووریادا بە دەق ئاماژەیان به دیاریكردنی قەبارەی بوونی توركیا لەو خاڵانەدا كردووە ، بۆیە پێهەڵبڕینی زیاتر لەو قەبارەیەی دیاریكراوە مافی ئەوە بە هێزەكانی حكومەتی سووریا دەدات كە بەشێوەی هێزی بێگانەی نامەشروع مامەڵە لەگەڵ ئەو هێزانەدا بكات.\nهەر یەك لە ئاژانسی ڕۆیتەر و ڕوانگەی سووریش ئەوەیان راگەیاندووە كە توركیا لایەنە ئۆپۆزسیۆنە چەكدارەكانی سەربەخۆیی لە سووریای بە دەیەها لۆری پڕ چەك و تەقەمەنی پڕچەك كردووە بۆ بەرەنگاربوونەوەی هێرشەكانی سوپای سووریا ، چاودێرانی دۆخی سووریاش وای بۆ دەچن كە هۆكاری چاوپۆشیكردنی ڕووسیا لەو دوادواییانەدا لە جوڵە سەربازییە چڕوپڕەكانی توركیا لەناو سووریادا بۆ تێوەگلاندنی زیاتری سوپای توركیا و گەو‌زاندنیەتی لە زەلكاوی سووریادا.


كۆرۆنا.. دۆزینەوەی رێگایەك بۆ ئاشكراكردنی تووشبووی بێ نیشانە\n:: PM:06:14:10/01/2021 \nبڵاوبوونەوەی ڤایرۆسی كۆرۆنا ساڵێكی تێپەڕ كرد و ژمارەی تووشبووان 90 ملیۆن و مردووانیش ملیۆنێك و 937 هەزار حاڵەتیان تێپەڕ كردووە، هاوكات دوای دۆزینەوەی ڤاكسین، بازدان لە ڤایرۆسەكە رووی داوە و سێ تیرەی نوێ سەری هەڵداوە، لە بەریتانیا كە ئێستە لە نەهامەتییەكەی گەورەدایە بەهۆی ئەو ڤایرۆسەوە، رێگایەك پێڕەو دەكرێ بۆ ئاشكراكردنی حاڵەتە شاراوەكانی تووشبوون بە كۆرۆنا.\nیەك لەسەر سێی حاڵەتەكانی تووشبون بێ نیشانەن\nبەپێی رۆژنامەی "گاردیان"ی بەریتانی ئەمڕۆ یەكشەم بڵاو كرایەوە، ئەم هەفتەیە لەندەن دەست بە بەكارهێنانی تەكنیكێك دەكات بۆ ئاشكراكردنی خێرای تووشبووانی كۆرۆنا، كە نیشانەیان لەسەر دەرناكەوێت، ئەو پشكنینە كە ئەنجامەكەی لە 20-30 خولەك دەردەكەوێت، یارمەتی دیاریكردنی حاڵەتەكانی تووشبوونی نادیار دەدات.\nرۆژنامەكە روونی كردەوە، مەبەست لەو پشكنینە دەستنیشانكردنی دەیان هەزار حاڵەتی تووشبوونە كە ئەوان بێ بوونی مەبەست بڵاوی دەكەنەوە، بەتایبەتی ئەوانەی لە دەرەوەی ماڵەكانیان كار دەكەن، لەوكاتەی بەپێی ماڵپەڕی فەرمی حكوومەتی بەریتانیا یەكێك لە سێ حاڵەتی تووشبوون بە كۆرۆنا نیشانەی لەسەر دەرناكەوێت.\nئەو پشكنینە خێرایە بە وەرگرتنی نموونەیەك لە شلەی لووت یان قورگ و خستنی بۆ ناو تیوبێكی تاقیگەوە دەبێت، لەوێ بوونی ڤایرۆسەكە ئاشكرا دەكرێت، لەوكاتەی حكوومەتی بەریتانیا بازنەی پشكنینەكانی فرەوانتر كردووە بۆ دابڕینی ئەوانەی تووشبوونە و رێگرتن لە بڵاوكردنەوەی زیاتری ڤایرۆسەكە.


یەكێتی ئەوروپا: عیراق جێناهێڵین – تۆڕی میدیایی خەڵک\nیەكێتی ئەوروپا: عیراق جێناهێڵین\n2020/01/16 - 9:40 PM\nوتەبێژی كۆمسیۆنی یەكێتی ئەوروپا ڕەتیدەكاتەوە بەهۆی گرژییەكانی ئەمدواییەی عیراق بەنیازبن ئەو وڵاتە جێبهێڵن.\nپیتەر ستانۆ وتەبێژی كۆمسیۆنی یەكێتی ئەوروپا، ئەو دەنگۆیانەی ڕەتكردەوە كە گوایە بەهۆی گرژییەكانی ئەمدواییە بەنیازن عیراق بەجێبهێڵن.\nپیتەر ستانۆ وتیشی: “یەكێتی ئەوروپا هەرگیز عیراق بەتەنیا بەجێناهێڵێت و بەردەوام دەبن لە هاوكارییەكانیان بۆ گەلی عیراق”.\nوتەبێژی كۆمسیۆنی یەكێتی ئەوروپا ئاماژەی بەوەشدا:” بۆ پتەوكردنی پەیوەندییەكانیان لەگەڵ عیراق لە هەوڵەكانیان بەردەوام دەبن”.\nسورداش.. گەنجێك كۆتایی بەژیانی خۆی هێنا\nپۆلیسی ڕاپەڕین بۆ دۆزینەوەی مێردمنداڵێك داوای هاوكاری لە هاووڵاتیان دەكات


باشترین 4 بیستۆکی وایەرلێس وەک جێگرەوەیەک بۆ ئێیەر پۆدی ئەپڵ – کەی ئای تی ئێن\nڕێنمایی 9, كانونی یه‌كه‌م 2018\nباشترین 4 بیستۆکی وایەرلێس وەک جێگرەوەیەک بۆ ئێیەر پۆدی ئەپڵ\nبێگومان هەموومان ئارەزووی بە دەست هێنانی بیستۆکێکی ناوازە و دەنگ ساف دەکەین، بیستۆکەکانی وایەرلێسی ئێیەر پۆدی ئەپڵیش جیاواز لە بیستۆکەکانی دیکە خاوەنی کۆمەڵێک تایبەتمەندی و دەنگێکی ناوازەن ئەمەش بە دڵنیایەوە بەکارهێنەر بەرەو ڕووی خۆی ڕادەکێشێت، بەڵام کێشەکە لە لای زۆرینەمان نرخی زۆر بەرزی ئەم بیستۆکانەیە و ڕەنگە توانای دابینکردنیمان نەبێت، هەر بۆیە لەم بابەتەدا پێشنیاری 4 بیستۆکی وایەرلێستان بۆ دەکەین کە بە بەراورد بە نرخی ئێیەر پۆدی ئەپڵ زۆر گونجاوترە و بە هەمان شێوەش خاوەنی تایبەتمەندی ناوازەیە.\nئەم بیستۆکە بە بەراورد بە نرخەکەی ئاستێکی بەرزی هەیە بە شێوەیەک سەرەڕای دەنگە ناوازەکەی توانای بەرگەگرتنی ئاو و تەپ و تۆزی هەیە و پاتریەکەشی توانای کارکردنی لە نێوان 3 بۆ 4 کاتژمێردایە.\nنرخ: 49$ دۆلار\nبەستەری کڕین: https://amzn.to/2Ead5T1\nبە هەمان شێوەی بیستۆکی پێشوو ئەم بیستۆکەش دەنگێکی جۆرایەتی بەرزی هەیە و توانای بەرگەگرتنی ئاو و تەپ و تۆزی هەیە.\nبەستەری کڕین: https://amzn.to/2Ea3Imq\nجیاواز لە بیستۆکەکانی دیکە ئەم بیستۆکە توانای کارکردنی بەردەوامی هەیە بۆ ماوەی 17 کاتژمێر و دەشتوانیت لە ڕێگەی دانانی لە ناو پاکەتەکەی خۆیدا بارگاوی بکەیتەوە هەروەها توانای بەرگەگرتنی ئاو و تەپ و تۆزی هەیە.\nبەستەری کڕین: https://amzn.to/2Psuk4f\nلە حاڵەتێکدا گەر خوازیاری بیستۆکێکی بە دیزاینێکی ناوازە و جوان ئەوا دەتوانیت ئەم بیستۆکە بکەیتە هەڵبژاردەت و بە هەمان شێوەی بیستۆکەکانی دیکە خاوەنی دەنگێکی خۆش و ناوازەیە.\nبەستەری کڕین: https://amzn.to/2Eb49g9


بنه‌ماو ئادابى زه‌ماوه‌ند و داوه‌ت له قورئاندا | ماڵپەری قورئانی پیرۆز\nخوداى گه‌وره له قورئان پیرۆز ده‌فه‌رمووێت (يَا أَيُّهَا الَّذِينَ آمَنُوا لَا تَدْخُلُوا بُيُوتَ النَّبِيِّ إِلَّا أَن يُؤْذَنَ لَكُمْ إِلَى طَعَامٍ غَيْرَ نَاظِڕينَ إِنَاهُ وَلَكِنْ إِذَا دُعِيتُمْ فَادْخُلُوا فَإِذَا طَعِمْتُمْ فَانتَشِرُوا وَلَا مُسْتَأْنِسِينَ لِحَدِيثٍ إِنَّ ذَلِكُمْ كَانَ يُؤْذِي النَّبِيَّ فَيَسْتَحْيِي مِنكُمْ وَاللَّهُ لَا يَسْتَحْيِي مِنَ الْحَقِّ وَإِذَا سَأَلْتُمُوهُنَّ مَتَاعاً فَاسْأَلُوهُنَّ مِن وَرَاء حِجَابٍ ذَلِكُمْ أَطْهَرُ لِقُلُوبِكُمْ وَقُلُوبِهِنَّ وَمَا كَانَ لَكُمْ أَن تُؤْذُوا رَسُولَ اللَّهِ وَلَا أَن تَنكِحُوا أَزْوَاجَهُ مِن بَعْدِهِ أَبَداً إِنَّ ذَلِكُمْ كَانَ عِندَ اللَّهِ عَظِيماً [الأحزاب : 53] ). ئه‌م ئایه‌ته پیرۆزه باس له دوو شتى زۆر گرینگ ده‌کات و له ژیانى تاک و کۆمه‌ڵدا تایبه‌تمه‌ندى و گرینگى کۆمه‌لایه‌تى و ئاداب و نه‌ریتى خۆى هه‌یه ,\nئئێمه ئه‌مجاره ته‌نها باسى یه‌که‌مه‌که‌ى ده‌که‌ین .بوخارى له ئه‌نه‌سى کورى مالیک ده‌گێرێته‌وه که خۆشه‌ویست (د.خ) شایى کردوو دایکى سه‌لیم خواردنى دورست کردوو له‌سه‌ر سفره‌یه‌کى گه‌وره‌ى دانا له ژوورى پێغه‌مبه‌ر به ئه‌نه‌سى گووت به پێغه‌مبه‌ر بڵێ ئه‌م خواردنه که‌مه , فه‌رمووى لێى گه‌رێ ئینجا فه‌رمووى بچۆ خه‌ڵک بانگ بکه , به ناوهێنان و هه‌رکه‌ست بینى , منیش هه‌رکه‌س پێى وتم و بینیم بانگم کرد , به ئه‌نه‌سیان ووت جه‌ند که‌س ده‌بوو , ووتى ٣٠٠ که‌س , ئه‌وجا پێغه‌مبه‌ر (د.خ) فه‌رمووى ده که‌س ده که‌س ئه‌لقه بده‌ن و هه‌رکه‌س له‌به‌رده‌مى خۆى بخوات , هه‌موویان نانیان خوارد هه‌تا تێربوون , تاقم تاقم نانیان ده‌خواردوو ده‌رۆیشتن پێغه‌مبه‌ر (د.خ) فه‌رمووى ئه‌نه‌س سفره‌که لابه , بڕوا بکه نازانم ئه‌وکاته‌ى که دامنابوو زۆرترى له‌سه‌ر بوو یان ئه‌وکاته‌ى هه‌ڵمگرت , به‌ڵام هه‌ندێ که‌س دواى نان خواردن گفتوگۆیان ده‌ست پێکردوو پێغه‌مبه‌ر دانیشتبوو حه‌ره‌مى رووى له دیوار کردبوو دانیشتنه‌که زۆر قورس بوو له‌سه‌ر پێغه‌مبه‌ر . ئه‌وجا پێغه‌مبه‌ر چووه ماڵه‌وه و هاته ده‌ره‌وه نیشانه‌ى بێزارى پێوه دیار بوو , که دانیشتوان زانیان خۆشه‌ویست پێى خۆش نیه هه‌موویان چوونه ده‌ره‌وه و پێغه‌مبه‌ر له ژوورى خۆى بوو , که ئه‌م ئایه‌ته پیرۆزه له‌لایه‌ن خواى گه‌وره‌وه هاته خواره‌وه .\nخودا فه‌رمانى داوه به باوه‌رداوه‌ن که داب و ره‌وشتى موسلمان په‌یره‌و بکه‌ن و هه‌رجى خودا فه‌رمانى داوه ئه‌وا جێبه‌جێى بکه‌ن , چوونکه ئامۆژگارى خودا قازانجى وسودى هه‌ردوو دونیاى تێدایه و هه‌میشه له به‌رژه‌وه‌ندى خه‌ڵک و کۆمه‌ڵه به‌تایبه‌تى له‌گه‌ڵ پێغه‌مبه‌ر و جێگه‌و مه‌قامى ئه‌و ڕابه‌ر و پێشه‌وا و خۆشه‌ویسته‌و , کارێ نه‌که‌ن که‌گه‌ردى له هه‌ستى ناسکى بکه‌وێ هه‌رچى که پێغه‌مبه‌ر پێى ناخۆش بێ نابێت نزیکى بکه‌ن به‌تایبه‌تى ئه‌وه‌ى په‌یوه‌ندى به ماڵ و حه‌ره‌م و خێزانى پیرۆزو به‌رێزه‌وه هه‌بێت . چوونکه ئه‌م کاره گه‌وره‌ترین گوناهى ناپه‌سنده . ئه‌م ئایه‌ته جگه له‌م له‌م مه‌به‌سته گه‌وره‌ى سه‌ره‌وه دوو مه‌به‌ستى دیارى تێدایه : یه‌که‌م له باره‌ى داوه‌ت و مۆله‌ت وه‌رگرتن بۆ چوونه ماڵه‌وه‌و دیده‌نى ماڵان بۆ داوه‌ت و نانخواردن و شایى و ئاهه‌نگى خێزانى . دووه‌م : میوان بارى قورس نه‌بێت به‌سه‌ر خاوه‌ن ماله‌وه و ئازارى نه‌دات له هه‌موو رووێکه‌وه به‌تایبه‌تى زۆر قسه‌کردن و زۆر دانیشتن , جگه له‌و مه‌به‌سته‌ى سه‌ره‌وه ورده‌کارى و ره‌وانبێژى جوانکارى زۆر له‌م ئایه‌ته هه‌یه : یه‌که‌م : ده‌سته‌واژه‌ى (ماڵه‌کانى پێغه‌مبه‌ر ) ئاماژه‌یه بۆ هه‌وو ماڵێک رێزو و حورمه‌ت و پاراستنى خۆى هه‌یه و نابێت له چوار چێوه ماڵ پارێزگارى تایبه‌تمه‌ندى بکرێت , به‌ڵکو بۆ هه‌مووانه . دووه‌م : (هه‌تا رێگاتان ده‌ده‌ن ) نیشانه‌ى داوتکردن و بانگ کردن و مۆڵه‌ت و رازى بوونى تێدایه , ئه‌گه‌ر ئه‌وه نه‌بوو نابێت , له‌ناوعه‌ره‌بدا به (طفيلى) و له کوردیدا (مشه‌خۆر و چلێس) ناوده‌بڕێت و کارێکى ناشرین و ناپه‌سه‌ندو بێزراوه . سێیه‌م : ده‌سته‌واژه‌ى (ثاش خوراندن دامةنيشن بؤ خواردن) ئه‌وه ده‌گه‌یه‌نێت میوانى ره‌زا قورس ئازارى هه‌بێت بۆ خاوه‌ن ماڵ جارێکى تر بانگى ناکرێت بۆ داوه‌ت چوونکه ئازارى به خاوه‌ن ماڵ گه‌یاندووه جارێکى تر نه ئه‌م ماڵه‌و نه ماڵێکى تر رووى پێناده‌ن و به میوانى بانگ ناکه‌ن . له‌م باسه‌دا به‌جاکى ده‌زانم هه‌ندێ حوکمى شه‌رعى باس بکه‌م : ١- ئایا پاش نان خواردن دانیشتن دورسته ؟ له ماڵى خاوه‌ن داوه‌ت دانیشین دورست نیه مه‌گه‌ر خاوه‌نى رازیبێت , هه‌روه‌ها هامووشۆى ماڵێک که پێیان ناخۆش بێت دانیشتن هه‌تا شیو پێده‌گات , ئه‌وه جۆرێکه له نه‌وسنى وچلێسى , که ئه‌ویش حه‌رام و گوناحه . ٢- ئه‌و خواردنه‌ى که داده‌ندرێت بۆ میوان ده‌بێته ماڵى میوان واته بۆ ماڵى به‌رێته‌وه و به‌خسینى لێ بکات و به‌شى ئه‌م و ئه‌وى لێ بدات دورست نیه , بێگومان ماڵى خاوه‌ن داوه‌ته‌که‌یه و میوان ته‌نها ئیزنى خواردنى هه‌یه . ٣- ئه‌وه‌ى بانگى نه‌کرابێت بۆ شایى و داوه‌ت چوونى دورسته ؟ بێگومان نه‌خێر . باش نیه کابرا باگ نه‌کراوه‌و خۆى له که‌سانى تر شه‌ته‌ک بدات و ببێته میوان قورس و چلێس و مشه خۆر و گفیلى پێوه دیار ده‌بێت , له‌به‌ر ئه‌وه زۆر پێویسته له‌کاتى داوه‌ت کردن ئه‌م دابوونه‌ریته ره‌چاو بکرێت . ١- هه‌رکه‌سێ له‌به‌رده‌م خۆى بخوات . ٢- خواردنه‌که پیس و قێزه‌ون نه‌کات و ئاگادار بێت که خه‌لکى دیکه ماوه نان بخوات . ٣- پاش نان خواردن به هێمنى و ئارامى خواحافیزى بکات و بۆ میوانى دیکه رێگا چۆڵ بکات . ٤- بێ ئیزن و مۆڵه‌ت که‌س له‌گه‌ڵ خۆى نه‌بات .


بەڕازیل سووتەمەنی دایە کەشتییەکانی ئێران\nدوو کەشتیی بازرگانیی ئێران کە بە هۆی گەمارۆکانەوە لە بەڕازیلڕاگیردرابوون، پاش وەرگرتنی سووتەمەنی بەڕێ کەوتن. ڕێگەپێدان بۆ وەرگرتنی سووتەمەنی ئەم دوو کەشتییە لەلایەن دادگای باڵای بەڕازیلەوە دەرکراوە.\nهەواڵدەری فەڕانسە (AFP) ڕۆژییەکشەمە ٦ی گەلاوێژ هەواڵی وەرگرتنی سووتەمەنی و بەڕێ کەوتنی ئەم دوو کەشتییەی لە بەندەرەکانی بەرازیلەوەڕاگەیاند.کۆمپانیای پێترۆبارس پێشتر بەهۆی گەمارۆکانی ئەمریکا لەسەر کۆمپانیای کەشتیڕانی سپید و خاوەنەکەی، پارێزی لە پێدانی سووتەمەنی بەم دوو کەشتییە دەکرد.\nئەم دوو کەشتییە بازرگانییە کە "تێرمە" و "باوند" یان ناوە، لە سەرەتاکانی مانگی حوزەیران تا ئێستا بە هۆی پێنەدانی سووتەمەنی لە بەندەری پاراناگۆئاڕاگیردرابوون. دوو کەشتیی نێوبراو لەڕۆژانی ٨ و 9ی حوزەیران بۆ گواستنەوەی گەنمەشامی، لەم بەندەرەدا لەنگریان داخستبوو و بەهۆی پێنەدانی سووتەمەنی لەلاین بەرازیلەوە، توانای گەڕانەوەیان نەبوو.\nڕۆژی شەمە27ی ژوئیە، کەشتی تێرمە1300 تەن و کەشتی باوند ٦00 تەن سووتەمەنیان وەرگرتووە. یەک لەم دوو کەشتییە بۆ وەرگرتنی باری گەنمەشامی ڕەوانەی بەندەرێکی دیکە لە بەڕازیل کراوە و ئەوی دیکەشیان باری خۆی وەرگرتووە و لەڕێگای گەڕانەوەی ئێراندایە.\nهەواڵدەری تەسنیم دوێنێ لەڕاپۆرتێکدا هۆکاری دەرکردنیڕێگەپێدان بۆ وەرگرتنی سووتەمەنی ئەم دوو کەشتییەی، هەڕەشەی ئێران بۆ دابڕانی هاوردەکانی خۆی لە بەرازیلەوە نێودێڕکرد.کۆماری ئیسلامی ساڵانە دوو ملیار دۆلار گۆشت، سۆیا، شەکرە و گەنمەشامی لە بەڕازیلەوە هاوردە دەکا.\nتا ئێستا بەرپرسانی ئەمریکا و وەزارەتی خەزێنەداری ئەم وڵاتە لەمەڕ پێدانی سووتەمەنی بەم دوو کەشتییە لەلایەن بەڕازیلەوە، دژکردەوەیەکیان نەبووە.


• شێری ترسنۆک\nفۆتۆەکاین وێنەگرێکی ٦٥ ساڵان لە کنیا پیشان دەدەن کە چۆن شێرێکی مێ، لە ترسی بوفالۆە تووڕەکان، لە دارێکەوە سەر دەکەوێ. شێرە ترسنۆکەکە لە هەلێکی ڕەخساوەدا لە دارەکە دێتە خوار و لە شوێنەکە دەرباز دەبێت.\nبه‌روار: 2015-06-24 | سه‌ردان: 1681 | Like: 0\n• لێنانی حەلیم و شلە لە مانگی پیرۆزی ڕەمەزان لە ئێراندا\nبه‌روار: 2015-06-23 | سه‌ردان: 434 | Like: 0\nبه‌روار: 2015-06-23 | سه‌ردان: 339 | Like: 0\n• زەماوەندی هۆزی قەشقایی لە ئێران\nبه‌روار: 2015-06-22 | سه‌ردان: 264 | Like: 0\nبه‌روار: 2015-06-22 | سه‌ردان: 282 | Like: 0\n• زەریاچەی زرێوار\nزرێوار گەورەترین زەریاچەی ئاوی شیرینی ڕۆژئاوای ئێرانە کە لە مەودای 3 کیلۆمەتری ڕۆژئاوای شاری مەریوان لە پارێزگای کوردستان دا هەڵکەوتووە، ئاوی ئەو گۆماوە لە ژومارێک کانیاوی بن جۆش و بارینی باران دابین دەکرێت. درێژایی زەریاچەی زرێوار نزیک بە 5 کیلۆمەترە و پانتاییەکەشی 1.6 کیلۆمەتر. گیامەلەوەرەکانی سراتۆفیلیۆم، چەشنەکانی زەل، هەزار زەل، نیلووفەری ئاوی، ئاڵفی 7 بەند لەو شوێنەدا گەشە دەستێنن.\nبه‌روار: 2015-06-21 | سه‌ردان: 472 | Like: 0\nبه‌روار: 2015-06-21 | سه‌ردان: 872 | Like: 0\n• کارگەی بەرهەمهێنانی بامیە و زولبیا\nسازکردنی بامیە و زولبیا لە ئێران و لە مانگی پیرۆزی ڕەمەزاندا برەوی زۆری هەیە و کارگە شیرینییەکان سەرقاڵی ئەو ئەرکە دەبن.\nبه‌روار: 2015-06-20 | سه‌ردان: 1162 | Like: 0\nبه‌روار: 2015-06-20 | سه‌ردان: 1522 | Like: 0\nبه‌روار: 2015-06-20 | سه‌ردان: 597 | Like: 0\n• مێژووی لافاوی ساڵانە لە ڤەنیز\nهاتنە سەری ئاستی ئاوی زەریای ئادریاتیک هەموو ساڵێک دەبێتە هۆی ئەوەی کە بەشگەلێک لە شاری مێژوویی ڤەنیزی ئیتالیا، نوقمی ئاو بێت. ئەم ڕووداوە لە ماوەی ساڵانی ڕابردوودا بووەتە ڕووداوێکی ئاسایی بۆ خەڵکی دانیشتووی ئەو شارە.\nبه‌روار: 2015-06-18 | سه‌ردان: 290 | Like: 0\n• پیشانگای پیشە دەستییەکان لە شوێنی هەمیشەیی پیشانگاکانی تاران\nبه‌روار: 2015-06-18 | سه‌ردان: 328 | Like: 0


سناپچاتیش چووە ڕیزی یوتیوب و فەیسبووک، بۆ ڕووبەڕووبوونەوەی تیرۆر – کەی ئای تی ئێن\nئەپ و نەرمەکاڵا 1, ئاب 2017\nسناپچاتیش چووە ڕیزی یوتیوب و فەیسبووک، بۆ ڕووبەڕووبوونەوەی تیرۆر\nکۆمپانیای سناپچات بە هەمانشێوەی تویتەر – فەیسبووک و یوتیوب بەشداری لە چالاکی جیهانی ڕووبەڕووبوونەوەی تیرۆر کرد، کە لە تۆڕەکەدا ڕێگە لە بڵاوکردنەوە و هاوبەشیپێکردنی پەڕگە و وێنەی تیرۆر دەگیرێت. کۆمپانیاکانی تویتەر و فەیسبووک مایکرۆسۆفت – تۆڕی یوتیوب لە مانگی پێشوودا پشتگیر و بەشداری خۆیان بۆ کۆڕی GIFCT ڕاگەیاند، کە کۆڕێکی مەیدانیی جیهانیە بۆ ڕێگەگرتن لە هەموو جۆرە کار و چالاکیەکی تیرۆر لەسەر ئینتەرنێت.\nئەم کۆڕە مەیدانیییە شێوازی بڵاوکردنەوە و بارکردنی پەڕگەکان بۆ کۆمپانیاکان توندتر دەکات و پاشکۆیەک بۆ بنکە دراوەکانی تۆڕە کۆمەڵایەتیەکان دروستدەکات، کە ڕێگە بە کۆمپانیا تەکنەلۆژیەکان دەدات بۆ دانانی سیستەمی پەنجەمۆر لەسەر بڵاوەپێکراوەکانی تیرۆر و بەمەش پێناسی ناوەڕۆکەکان دەکرێت.\nتاگەکان تیرۆر سناپ چات


ته‌قینه‌وه‌کانی به‌غدا بونه‌ته هۆی کوشتنی 31 که‌س\nپۆلیسی عێراقی ده‌ڵێن ته‌قینه‌وه‌کان له ناوه‌ندی به‌غدا بونه‌ته هۆی کوشتنی 31 که‌س و برینداربوونی زیاتر له 115 که‌س.\nپۆلیس ده‌ڵێت ڕۆژی پێنج شه‌ممه ئۆتۆمبیلێکی بۆمب چێنراو و چه‌ند که‌ره‌سته‌یه‌کی ته‌قینه‌وه‌ی تر بوونه هۆی ئه‌و ته‌قینه‌وه گه‌وره‌یه‌ی له ناوچه‌ی که‌راده ڕوویدا که دانیشتوانه‌که‌ی سه‌ر به چه‌ند گروپێکی ئاینی جیاوازن. ئه‌م ناوچه‌یه له ژێر ده‌ستی پارتێکی سه‌ره‌کی شیعه‌دایه و تاوه‌کو ئێستا به یه‌کێک له ناوچه ئارام و پارێزراوه‌کانی پایته‌ختی عێراق داده‌نرا.\nله لایه‌کی دیکه‌ش، کاربه‌ده‌ستانی گورجستان ڕایانگه‌یاندووه که‌وا کۆمه‌ڵێک چه‌کدار له عێراق 6 سه‌ربازی گورجییان کوشتووه و دوانیان لێ بریندار کردوون.\nئه‌م ڕووداوه توندوتیژییانه له کاتێکدا ڕوو ده‌ده‌ن که سه‌رۆک وه‌زیری عێراقی نوری ئه‌لمالکی کۆتایی به سه‌ردانه‌که‌ی له واشنتۆنی پایته‌ختی ووڵاته یه‌کگرتووه‌کانی ئه‌مریکا هێنا پاش ئه‌وه‌ی له‌گه‌ڵ سه‌رۆک بوش‌دا کۆبۆوه. هه‌ردوو ڕێبه‌ر پلانه‌کانی زیادکردنی ژماره‌ی سه‌ربازه ئه‌مریکیه‌کانیان له به‌غدا ڕاگه‌یاند که به مه‌به‌ستی ڕاگرتنی به‌رزبونه‌وه‌ی ڕاده‌ی توندوتیژییه‌کان ئه‌نجام ده‌درێن.\nله میانه‌ی سه‌ردانێکدا بۆ بنکه‌یه‌کی له‌شکری نزیک واشنتۆن، به‌ڕێز ئه‌لمالکی سوپاسی سه‌ربازه ئه‌مریکیه‌کان و خێزانه‌کانیانی کرد بۆ ئه‌و ئازار و زیانانه‌ی له عێراق پێیان گه‌یشتووه. سه‌رۆک بوشیش گوتی بینینی سه‌رکه‌وتنی دیموکراسی له عێراق له به‌رژه‌وه‌ندی ئه‌مریکادایه.


كێشەی ئۆتۆمبێلە كارەباییەكان\nله‌لایه‌ن: محەمەد تاهیر - به‌روار: 2021-04-16-14:32:00 - کۆدی بابەت: 4561\nچەند خاڵێك كە پێویستە لەبەرچاویان بگریت پێش كڕینی ئۆتۆمبێلی كارەبایی\nئۆتۆمبێلە كارەباییەكان (Electric Vehicles) ئەو ئۆتۆمبێلانەن كە بە وزەی كارەبا كاردەكەن لەجیاتی بەكارهێنانی بزوێنەری ئاسایی، كە ئۆتۆمبێلەكە چەند باترییەك لە ناویدا هەیە و لە ڕێگەی سەرچاوەیەكی كارەباوە بارگاوی دەكرێتەوە، لە ئێستادا چەندین كۆمپانیا خەریكی بەرهەمهێنان و بەرەوپێشبردنی ئەم جۆرە ئۆتۆمبێلانەن، هەروەها لەكاتی كڕینی ئۆتۆمبێلی كارەباییدا پێویستە بزانین كە چەند جۆرێكی جیاوازی هەیە وەك جۆری (Hybrid) كە بە بەنزین و كارەبا كاردەكات.\nگرنگترین زانیارییەكان دەربارەی ئۆتۆمبێلی كارەبایی\nلێرەدا گرنگترین ئەو خاڵانە باس دەكەین كە پێویستە لەبەرچاو بگیردرێت:\nپێویستی بە بارگاویكردنەوەی بەردەوام هەیە\nبارگاویكردنەوەی ئۆتۆمبێلە كارەباییەكان یەكێكە لە زۆرترین ئەو هۆكارانەی كە لەسەر مێشكی خاوەنەكانییەتی چونكە تاكە هۆكاری كاركردنی ئۆتۆمبێلەكەیە، لێرەدا باسی كێشەكانی ئۆتۆمبێلە كارەباییەكان دەكەین لەڕووی شەحنەوە:\nوێستگەی بارگاویكردنەوە كارەباییەكان زۆر كەمە: لەگەڵ ئەوەی هەموو هەوڵێك دراوە بۆ دروستكردنی وێستگە كارەباییەكان بەڵام تا ئیستا پێوانە ناكرێن بە وێستگەی سووتەمەنییەكان، ئەمەش بەبۆنەی ئەوەی كە ئەم جۆرە ئۆتۆمبێلانە كەم دەكڕدرێن چونكە ناتوانن لە ماڵەكانی خۆیاندا بارگاوی بكەنەوە بەتایبەتی بە شەواندا.\nبۆ ڕێگا دوورەكان نابێت: هەرچەندە ئۆتۆمبێلە كارەباییەكان لە بەرەوپێشچووندان بەڵام ناتوانن ڕكابەری ئەو ئۆتۆمبێلانە بكەن كە بە سووتەمەنییەكان كاردەكەن، بە تایبەتی لە كەشوهەوا جیاوازەكاندا.\nكاتی بارگاویكردنەوەی ئۆتۆمبێلەكە: كاتی پێویست بۆ بارگاویكردنەوەی ئۆتۆمبێلەكە بە پێی قەبارەی باترییەكانی ئۆتۆمبێلەكە كەوتووە، بۆ نمونە ئۆتۆمبێلی (Tesla S) بە بەكارهێنانی بارگاویكەرەوەی ماڵەوە 9 كاتژمێر دەخایەنێت، بەڵام گەر بارگاویكەرەوە خێراكان بەكاربهێنیت ئەوا 30 خولەكی پێدەچێت، شایانی باسە بارگاویكەرەوە خێراكات تەنها لە وێستگەكان بەردەستە.\nپسووڵەی كارەبا: ڕاستە كە بارگاویكردنەوەی ئۆتۆمبێلە كارەباییەكان تێچوویەكی كەمتریان هەیە لەو ئۆتۆمبێلانەی كە بە سوتەمەنی كاردەكەن، بەڵام هەندێك هۆكار هەیە كە كار لە بارگاویكرنەوەی ئۆتۆمبێلەكە دەكات، وەك كاتی خایانراو بۆ بارگاویكردنەوەی ئۆتۆمبێلەكە، شوێنی بارگاویكردنەوەكە، هەروەها ئەو بڕە پارەیەی كە خاوەنی وێستگەكە لە بەرامبەر بارگاویكردنەوەی ئۆتۆمبێلەكەتدا داوای دەكات، گەر ویستت ئۆتۆمبێلەكەت لە ماڵەوە بارگاوی بكەیتەوە ئەوا بەپێی قەبارەی باتری ئۆتۆمبێلەكەت دەگۆڕێت، بۆ نمونە گەر ئۆتۆمبێلەكەت پێویستی بە (Kwh 40) كیلۆوات ببێت بۆ پڕكردنەوە و نرخی هەر كیلۆواتێك 80 سەنت بێت ئەوا بۆ هەر پڕكردنەوەیەكی ئۆتۆمبێلەكەت 7.20 دولای تێدەچێت، هەروەها گەر بتەوێت سیستمی وزەی خۆر دابنێیت بۆ باگاویكردنەوەی ئۆتۆمبێلەكەت ئەوا نزیكەی 7000 دۆلاری تێدەچێت.\nدوودڵی بەردەوام: گەورترین هۆكار كە دەبێتە هۆی دوودڵ كردنی شۆفێری ئۆتۆمبێلە كارەباییەكان بریتییە لەوەی ئایا دەگەمە شوێنی مەبەست پێش ئەوەی باتری ئۆتۆمبێلەكەم تەواوببێت.\nبۆ ڕێگا دوورەكان نابێت\nلەكاتی ڕۆیشتن بۆ گەشتێكی دوور پێویستە دڵنیا ببیتەوە لەوەی كە لەسەر ڕێگاكەتدا ویستگەی بارگاویكردنەوە هەیە، چونكە زۆربەی ئۆتۆمبێلە كارەباییەكان ناتوانن مەودایەكی دوور ببڕن لە یەك بارگاویكردنەوەدا، بۆ نمونە ئۆتۆمبێلی جۆری (Tesla 3) دتوانێت تەنها (354 كیلۆمەتر) ببڕێت، بۆیە گەر گەشتەكەت لەو مەودایە زیاتربوو ئەوا لەسەر ڕێگاكەت پێویستت بە بارگاویكردنەوە دەبێت، بۆیە گەر تۆ كەسێكیت كە ڕۆژانە مەودایەكی دوور دەبڕیت بە ئۆتۆمبێلەكەت ئەوا باشترە ئۆتۆمبێلێك بكڕیت كە بە سووتەمەنی كاردەكات یان ئۆتۆمبێلێكی جۆری (Hybrid).\nنرخەكانیان زۆر گرانە\nكۆمپانیای بەرهەمهێنانی ئۆتۆمبێلەكان هەوڵێكی زۆر دەدەن بۆ بەرهەمهێنانی ئۆتۆمبێلە كارەباییەكان بە نرخێكی گونجاو، بەڵام تا ئیستاش نرخەكانیان زۆر بەرزە بەبۆنەی تێچووی باتری ئۆتۆمبێلەكانەوە، بۆ نمونە ئۆتۆمبێلی كارەبایی جۆری (2019 Hyundai Kona EV) بە بەكارهاتووی نرخەكەی لە نێوان 30 بۆ 37 هەزار دۆلاردایە، بەڵام هەمان جۆری ئۆتۆمبێل كە بەنزین كاردەكات نرخەكەی لەنێوان 13 بۆ 22 هەزار دۆلاردایە.\nلە ئۆتۆمبێلەكەدا شوێنی خێزانێكی تەواو نابێتەوە\nباتری پێكهاتەی سەرەكی ئۆتۆمبێلە كارەباییەكانی بۆیە كێش و شوێنێكی زۆری ئۆتۆمبێلەكە داگیردەكەن، بۆیە گەر خێزانت هەیە ئەوا پێش كڕینی ئۆتۆمبێلەكە باش بیری لێبكەوە.\nپێویستی بە كەسی شارەزا هەیە لەكاتی لەكاركەوتنی ئۆتۆمبێلەكە\nئۆتۆمبێلە كارەباییەكان پێویستی كەمتری بە چاككردنەوە هەیە لەچاو ئۆتۆمبێلەكانی كە بە بەنزین كار دەكەن، بەڵام گەر ئۆتۆمبێلەكە پێویستی بە چاككردنەوە هەبوو ئەوا گرنگە كەسی شارەزا هەبێت لە بوارەكەدا بەڵام بەداخەوە بە ڕێژەی %97 فیتەرەكان شارەزاییان لە چاككردنەوەی ئۆتۆمبێلە كارەباییەكاندا نییە، ئەو %3 كە دەمێنێتەوە زۆرجار لە كۆمپانیا گەورەكاندا كاردەكەن، یان هەندێك جار لەو ناوچەیەی كە لێی دەژیت بەردەست نییە، بەڵام بە پێچەوانەوە ئەو ئۆتۆمبێلانەی كە بە بەنزین كاردەكەن كەسی شارەزا زۆرە و زۆرجار ئەو كێشانەی كە تووشت دەبێت دەتوانیت خۆت چارەسەریان بكەیت.\nهەڵبژاردەی زۆرت لەبەردەست نییە\nكۆمپانیاكانی بەرهەمهێنانی ئۆتۆمبێلە كارەباییەكان هەڵبژاردەی زۆر كەمتریان هەیە لەو كۆمپانیایانەی كە بە بەنزین كاردەكەن، هۆكارەكەشی دەگەڕێتەوە بۆ بوونی كەمی كڕیارەكانی ئۆتۆمبێلی كارەبایی.\nلەوانەیە پێویست بكات زووزوو باتریەكەی بگۆڕیت\nتەمەنی باترییەكانی ئۆتۆمبێلی كارەبایی یەكێكە لە گەورەترین كێشەكانی خاوەنەكانی، یۆ نمونە ئۆتۆمبێلی كارەبایی جۆری (Nissan Leaf) تەمەنی باترییەكەی بریتییە لە 12 ساڵ، بەڵام ئەم ژمارەیە ڕاست نییە و بەپێی كەشوهەوا و ڕێگاوبانەكان دەگۆڕێت.\nلایەنە ئەرێنییەكانی ئۆتۆمبێلە كارەباییەكان چییە؟\nپارەت بۆ دەگەڕێنێتەوە، ئۆتۆمبێلە كارەباییەكان درەنگتر خراپدەبن و پێویستیان بە ڕۆن گۆڕین نییە.\nدۆستی ژینگەیە، یارمەتی پاكبوونەوەی هەوا چونكە وەك ئۆتۆمبێلەكانی تر دوانە ئۆكسیدی كاربۆن (CO2) دەرنادات.\nچێژبینین لەكاتی شۆفێری كردن، چونكە بزوێنەری ئۆتۆمبێلەكە كارەباییە، توانایەكی زیاتر دەبەخشێت بە ئۆتۆمبێلەكە، هەروەها چێژی زیاتر دەبەخشێت لەكاتی شۆفێری كردن.\nزۆر بێدەنگە، چونكە بە بزوێنەرێكی كارەبایی كاردەكات لەجیاتی بزوێنەری میكانیكی، بۆیە دەنگێكی زۆر كەمی هەیە.\nباجی كەمترە، ئۆتۆمبێلە كارەباییەكان لە زۆربەی وڵاتەكانی جیهان باجیان لە ئۆتۆمبێلە میكانیكییەكان كەمتر، تەنانەت لە هەندێك وڵات باجیان لەسەر نییە.\nبەرەوپێشچوونی بەردەوام، ئەندازیارەكان زیاتر گرنگی بە تەكنەلۆژیا پێشكەوتووكان دەدەن لە بەرهەمهێنانی ئۆتۆمبێلە كارەباییەكاندا، كە بەمەش یارمەتی دەدات لە خێرا بەرەوێشچوونیدا.\nلێخوڕینی ئاسانە، ئۆتۆمبێلە كارەباییەكان وەك ئۆتۆمبێلی گێڕ ئۆتۆماتیك وایە، بۆیە لیخوڕینی ئاسانە.\nبابه‌ته په‌یوه‌ندیداره‌كان به : كێشەی ئۆتۆمبێلە كارەباییەكان


رێکەوتی بڵاوکردنەوەی فیلمی "ئانچارد" دووبارە دواخرا\n27/1/2020 03:45 PM\nتا ئێستا رێکەوتگەلێکی زۆر بۆ بڵاوبوونەوەی فیلمی "ئانچارد" راگەیەنراوە. ستۆدیۆی "کۆلۆمبیا پیکێرز سۆنی" لەنوێترین هەواڵی خۆیدا رایگەیاندووە کە ئەم فیلمە لە رێکەوتی 5ـی مارسی 2021ـدا بڵاو ئەکرێتەوە.\nفیلمی Uncharted لەڕاستیدا لەڕووی کایەیەکی کۆمپیتەرییەوە بەرهەم هاتووە و ستایل و شێوازەکەی هاوشێوەی فیلمەکانی "ئیندیا جۆنز"ـە. کۆمپانیای "ناتی داگ" وەکو بەرهەمهێنەری ئەم کایەیە، یەکێک لە لقەکانی گەورە کۆمپانیای ژاپۆنی واته "سۆنی"ـیە. چیرۆکی "ئانچارد" سەبارەت بە کارەکتەرێکی زۆر جوان و شیرینە بەناوی "نیتین" کە حەزی لە دۆزینەوەی ئاڵتوونه.\nئەم کارەکتەرە لەگەڵ راهێنەرە قژ سپییەکەی خۆی واتە "ڤیکتۆر سالیوان" سەردانی ناوچە سێحراوییەکان ئەکەن بۆ ئەوەی "گەنج و ئاڵتوون" بدۆزنەوە کە لەم گەشتەدا تووشی رووداوی جۆراوجۆر ئەبن. فیلمی "ئانچارد" زیاتر باسی ژیانی "نیتین"ـی گەنج و چیرۆکەکانی ئەوە و لەوانەیە دەسپێکەری زنجیرە فیلمێکی نوێ بێت بۆ کۆمپانیای سۆنی. لەلایەکی دیکەوە سۆنی هیچ روونکردنەوەیەکی سەبارەت بە ئەم دواخستنە زۆرانه نەداوە، بەڵام ئەتوانین بڵێین یەکێک لە هۆکارەکانی ئەم کێشەیە، جیابوونەوەی دەرهێنەری ئەم فیلمە واتە "تراویس نایت" لە پرۆژەی "ئانچارد"ـە. گۆیا سۆنی هێشتا کەسێکی شیاوی بۆ ئەم مەبەستە نەدۆزیوەتەوە کە جێگای "نایت" بگرێتەوە و بەرهەمهێنانی فیلمەکە لەماوەی کەمتر لەساڵێکدا بەکۆتایی بگەیەنێت. ئەم پرۆژەیە ئەوەندە دوور و درێژ بۆتەوە کە "مارک والبرگ" کە کاتی خۆی بۆ رۆڵی نیتین هەڵبژێردرابوو، ئێستا بڕیارە رۆڵی سالیوان بگێڕێت!\nهەڵبەت دەبێ ئەوەش بزانین کە هەندێک پێشکەوتن لەم پرۆژەیەدا هاتۆتە ئاراوە. بەپێی راپۆرتی Deadline، پێدەچێ کە دەرهێنەری فیلمی "Zombielan/ وڵاتی زامبییەکان" باشترین بژاردە بێت کە ئەرکی دەرهێنەریی ئەم فیلمەی پێ بسپێردرێت. ئەوە لەحاڵێکدایە کە ئەکتەرە سەرەکییەکانی ئەم فیلمە بۆ نموونە: "مارک وابرگ" و "تام هالند" لەجیگای خۆیاندا ماونەتەوە. سێناریۆی ئەم فیلمە لەلایەن "ریف جادکینز" و "ئارت مارکۆم" و "مەت هالۆوی"ـیەوە نووسراوە.


باڵی دەستڕۆیشتووی یەکێتی هەوڵەکانی بەستنی کۆنگرەی حزبەکە سڕ دەکەن - باسنیوز\nباڵی دەستڕۆیشتووی یەکێتی هەوڵەکانی بەستنی کۆنگرەی حزبەکە سڕ دەکەن\nبەهۆی شکستهێنانیانە لە بەستنی کۆنگرەیەک بۆ بەرژوەندیی خۆیان\nکۆبوونەوەیەکی کادیرانی باڵی دەستڕۆیشتووی یەکێتی\nئەگەرچی وابڕیار بوو لەسەرەتایی ئەم ھەفتەیەدا ئەنجومەنی سەرکردایەتی یەکێتیی کۆبێتەوە و ڕۆژی بەستنی کۆنگرە دیاری بکات، بەڵام کۆبوونەوەی ئەنجومەنی سەرکردایەتیی یەکێتیی نیشتمانیی کوردستان بۆ کاتێکی نادیار دواخراوە.\nبەپێی زانیارییەکانی (باسنیوز) کە لە سەرچاوەیەکی باڵای نێو یەکێتیی نیشتمانیی کوردستانەوە دەستی کەوتووە، باڵی دەستڕۆیشتووی یەکێتی ھەوڵی ئەوە دەدەن کە پرسی کۆنگرەی حزبەکەیان سڕ بکەن، چونکە نایانەوێت تاوەکو دوای ھەڵبژاردنەکانی پەرلەمانی عێراق، یەکێتی بڕیار لەسەر کۆنگرە بدات، هۆکارەکەشی بۆ شکستهێنانی هەوڵەکانیان بۆ دوورخستنەوەی سەرکردە سەربەخۆخوازەکانی یەکێتی دەگەڕێتەوە.\nسەعید مەسیفی، پێشمەرگەی دێرین و ئەندامی فراکسیۆنی یەکێتی لە پەرلەمانی کوردستان، بە (باسنیوز)ی ڕاگەیاند: "ئەنجومەنی سەرکردایەتی پرسی کۆنگرەی یەکێتی یەکلایی دەکاتەوە و ئەگەر ئەنجومەنی سەرکردایەتی بەکۆی دەنگ بڕیار لەسەر بەستنی کۆنگرە بدات، ئەوکاتە یەکێتی کۆنگرەی چوارەم دەبەستێ و پرسی کۆنگرە یەکلا دەبێتەوە".\nئەوەشی ڕوون کردەوە: "ئەگەر ھەموومان لەناو خۆماندا تەبا بین، یان کێشە و گرفتەکان چارەسەر بکرێن، ھەروەھا سەرکردایەتی بڕیار بدات، بێگومان بەبێ کۆنگرە دەتوانین خۆمان ڕێک بخەینەوە، چونکە یەکێتی کادیری دڵسۆزی ھەیە".\nسەعید مەسیفی، ئاماژەی بەوەش دا: "ھەموومان دەزانین دۆخی ئێستای ناو یەکێتی چۆنن، بێگومان ئەم بارودۆخەی ناو یەکێتی بۆ بەرژەوەندی و بەرەوپێشچوونی یەکێتی پێویستی بە ھەموومانە، بەتایبەتی خودی کۆسرەت ڕەسوڵ، چونکە ئەو بۆ ناو ڕیزەکانی یەکێتی ڕۆڵێکی کاریگەری ھەیە".\nپێشتر سەعدی ئەحمەد پیرە، گوتەبێژی فەرمیی یەکێتیی نیشتمانیی کوردستان، بە (باسنیوز)ی ڕاگەیاند: "ئەگەر ئێمە بمانەوێت کۆنگرە ببەستین، دەبێ بە یەکڕیزی بچینە ناو کۆنگرەوە و بە یەکڕیزی و بە ھێزەوە لێی دەربچین، بۆ ئەوەی کۆنگرە ببێتە بەشێک لە کەرنەڤاڵی ھەڵبژاردن، بەڵام ئەگەر کۆنگرە ببێتە ھۆی پارچە پارچەبوونی یەکێتی، ئەوا نەکرێت باشترە".


بەوێنە.. سامڕەند دارا ھاوسەرگیریکردنی خۆی ڕاگەیاند - باسنیوز\nبەوێنە.. سامڕەند دارا ھاوسەرگیریکردنی خۆی ڕاگەیاند\nسامڕەند دارا، خانمە ئەکتەری کورد، سوپرایزێکی بۆ سەرجەم ھەوادارانی کرد و ئاشکرای کرد، کە ھاوسەرگیری کردووە.\nئەمڕۆ سێشەممە 13/2/2018، سامڕەند لە ھەژماری تایبەتیی خۆی، لە تۆڕی کۆمەڵایەتیی (ئینستاگرام)دا وێنەی خۆی و پیاوێکی بڵاو کردووەتەوە، لەسەر وێنەکەشدا نووسیویەتی: "سڵاو و ڕێز و خۆشەویستیم قبووڵ بفەرموون، ڤالانتاین پیرۆز بێت، لەگەڵ کامەران گیان، ھاوسەری شیرینم، سوپرایز".\nماوەیەک پێش ئێستا، باس لەوە دەکرا کە سامڕەند لە (ڕابەر)ی ھاوسەری یەکەمی جیا بووەتەوە، بەڵام سامڕەند لەم بارەیەوە ھیچ لێدوانێکی نەدا، بەڵام ئەمڕۆ بە بڵاوکردنەوەی ئەو وێنەیە، ئاشکرا بوو کە لە ھاوسەری یەکەمی جیا بووەتەوە و دووبارە ھاوسەرگیری کردووەتەوە.\nزیاتر لە دوو مانگیش دەبێت، سامڕەند لە تۆڕە کۆمەڵایەتییەکاندا بێ دەنگە و ھیچ وێنە و پەیامی نوێی خۆی، بڵاو نەکردبووەوە.\nسامڕەند دارا، یەکێک بوو لە ئەکتەرە سەرەکییەکانی بەرنامەی شانۆیی (بەزمی بەزم)، بەڵام پاشان بەھۆی کاری پێشکەشکارییەوە، وازی لە بەرنامە شانۆییەکە ھێنا، پاشان وازی لە کاری پێشکەشکاریش ھێنا و ماوەیەکە لە کاری ھونەری، دوور کەوتووەتەوە.\nچەند بوونەوەرێکی دەگمەنی دەریایی\nبەڤیدیۆ.. شاباز زەمانی کلیپی (سۆز)ی بڵاو کردەوە\nمیران عەلی چەند گۆرانییەکی نوێ بڵاو دەکاتەوە\nسەیدسادق.. پێنج کەس بە تۆمەتی ڕاوکردن دەستگیر دەکرێن